Avis juridique important

|

41982D0882

82/882/EKAX: Απόφαση τών αντιπροσώπων τών κυβερνήσεων τών Κρατών μελών τής Ευρωπαϊκής Κοινότητας Άνθρακα καί Χάλυβα πού συνεδρίασαν στό πλαίσιο τού Συμβουλίου τής 29ης Δεκεμβρίου 1982 περί παρατάσεως τής προθεσμίας εφαρμογής τού προσωρινού καθεστώτος πού εφαρμόζεται στίς συναλλαγές τής Ελλάδας μέ τά κράτη AKE γιά τά προϊόντα πού υπάγονται στήν εν λόγω Κοινότητα

Επίσημη Εφημερίδα αριθ. L 373 της 31/12/1982 σ. 0076 - 0076

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΠΟΥ ΣΥΝΕΔΡΙΑΣΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ  της 29ης Δεκεμβρίου 1982  περί παρατάσεως της προθεσμίας εφαρμογής του προσωρινού καθεστώτος που εφαρμόζεται στις συναλλαγές της Ελλάδας με τα κράτη ΑΚΕ για τα προϊόντα που υπάγονται στην εν λόγω Κοινότητα  (82/882/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΠΟΥ ΣΥΝΕΔΡΙΑΣΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,  Εκτιμώντας:  ότι τα Κράτη μέλη συνήψαν μεταξύ τους τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα·  ότι το πρωτόκολλο της συμφωνίας μεταξύ των Κρατών μελών της Ευρωπαϊκής Κοινότητας Άνθρακα και Χάλυβα και των κρατών της Αφρικής, της Καραϊβικής και του Ειρηνικού, συνεπεία της προσχωρήσεως της Ελληνικής Δημοκρατίας στην Κοινότητα, υπογράφηκε στις 8 Οκτωβρίου 1981·  ότι ώσπου να αρχίσει να ισχύει το πρωτόκολλο αυτό είναι σκόπιμο, λαμβανομένου υπόψη του περιεχομένου του, να παρατείνει η Κοινότητα αυτόνομα από την 1η Ιανουαρίου 1983 το προσωρινό καθεστώς συναλλαγών της Ελλάδας με τα κράτη της Αφρικής, της Καραϊβικής και του Ειρηνικού για τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα, που καθορίζεται από την απόφαση 81/57/ΕΚΑΧ (1), όπως παρατάθηκε τελευταία από την απόφαση 82/439/ΕΚΑΧ (2)·  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Το προσωρινό καθεστώς για τις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού, που καθορίζεται από την απόφαση 81/57/ΕΚΑΧ, εξακολουθεί να ισχύει από την 1η Ιανουαρίου 1983 μέχρι τις 30 Ιουνίου 1983.  Άρθρο 2  Τα Κράτη μέλη θα πάρουν τα αναγκαία μέτρα για την εκτέλεση της απόφασης αυτής.  Έγινε στις Βρυξέλλες, στις 29 Δεκεμβρίου 1982.  Ο Πρόεδρος  O. MOELLER  (1) ΕΕ αριθ. L 53 της 27. 2. 1981, σ. 65.  (2) ΕΕ αριθ. L 190 της 1. 7. 1982, σ. 8.


title: 2007/48/ΕΚ: Απόφαση της Ευρωπαϊκής Κεντρικής Τράπεζας, της 30ής Δεκεμβρίου 2006 , σχετικά με την καταβολή κεφαλαίου, τη μεταβίβαση συναλλαγματικών διαθεσίμων και την εισφορά στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από την Banka Slovenije (ΕΚΤ/2006/30)

text:
               31.1.2007

               EL

               Επίσημη Εφημερίδα της Ευρωπαϊκής Ένωσης

               L 24/17

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 30ής Δεκεμβρίου 2006
   σχετικά με την καταβολή κεφαλαίου, τη μεταβίβαση συναλλαγματικών διαθεσίμων και την εισφορά στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από την Banka Slovenije
   (ΕΚΤ/2006/30)
   (2007/48/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 30.1, 30.3, 49.1 και 49.2,
   Εκτιμώντας τα ακόλουθα:

               (1)

               H απόφαση 2006/495/ΕΚ του Συμβουλίου, της 11ης Ιουλίου 2006, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Σλοβενία από την 1η Ιανουαρίου 2007 (1), προβλέπει ότι η Σλοβενία πληροί τις αναγκαίες προϋποθέσεις για την υιοθέτηση του ευρώ και η αναφερόμενη στο άρθρο 4 της πράξης προσχώρησης (2) παρέκκλισή της θα καταργηθεί με ισχύ από την 1η Ιανουαρίου 2007.

               (2)

               Το άρθρο 49.1 του καταστατικού προβλέπει ότι η εθνική κεντρική τράπεζα (ΕθνΚΤ) κράτους μέλους του οποίου καταργήθηκε η παρέκκλιση καταβάλλει το μερίδιό της στο εγγεγραμμένο κεφάλαιο της Ευρωπαϊκής Κεντρικής Τράπεζας (ΕΚΤ) στην ίδια έκταση όπως και οι ΕθνΚΤ των άλλων συμμετεχόντων κρατών μελών. Οι ΕθνΚΤ των υφιστάμενων συμμετεχόντων κρατών μελών έχουν καταβάλει ολοσχερώς τα μερίδιά τους στο εγγεγραμμένο κεφάλαιο της ΕΚΤ (3). Η στάθμιση της Banka Slovenije στην κλείδα κατανομής για την εγγραφή στο κεφάλαιο της ΕΚΤ είναι 0,3194 %, σύμφωνα με το άρθρο 2 της απόφασης ΕΚΤ/2006/21, της 15ης Δεκεμβρίου 2006, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (4). Η Banka Slovenije έχει ήδη καταβάλει τμήμα του μεριδίου της στο εγγεγραμμένο κεφάλαιο της ΕΚΤ, με βάση το άρθρο 1 της απόφασης ΕΚΤ/2004/10, της 23ης Απριλίου 2004, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (5). Το υπολειπόμενο ποσό ανέρχεται επομένως σε 17 096 556,47 ευρώ και αντιστοιχεί στο γινόμενο του εγγεγραμμένου κεφαλαίου της ΕΚΤ (5 760 652 402,58 ευρώ) επί τη στάθμιση της Banka Slovenije στην κλείδα κατανομής (0,3194 %), μείον το ήδη καταβληθέν τμήμα του μεριδίου της στο εγγεγραμμένο κεφάλαιο, λαμβανομένης υπόψη της διεύρυνσης της κλείδας κατανομής για την εγγραφή στο κεφάλαιο της ΕΚΤ λόγω της ένταξης της Bulgarian National Bank και της Banca Naţională a României στο ΕΣΚΤ.

               (3)

               Το άρθρο 49.1 του καταστατικού, σε συνδυασμό με το άρθρο 30.1, προβλέπει ότι η ΕθνΚΤ κράτους μέλους του οποίου καταργήθηκε η παρέκκλιση μεταβιβάζει επίσης στην ΕΚΤ συναλλαγματικά διαθέσιμα. Σύμφωνα με το άρθρο 49.1 του καταστατικού, το μεταβιβαστέο ποσό ορίζεται ως το γινόμενο της αξίας σε ευρώ, υπολογιζόμενης σε τρέχουσες τιμές, των συναλλαγματικών διαθεσίμων που έχουν ήδη μεταβιβαστεί στην ΕΚΤ, σύμφωνα με το άρθρο 30.1 του καταστατικού, επί το λόγο του αριθμού μεριδίων για τα οποία έχει εγγραφεί η εν λόγω ΕθνΚΤ προς τον αριθμό μεριδίων τα οποία έχουν ήδη καταβάλει οι ΕθνΚΤ των άλλων συμμετεχόντων κρατών μελών. Κατά τον προσδιορισμό των «συναλλαγματικών διαθεσίμων που έχουν ήδη μεταβιβαστεί στην ΕΚΤ, σύμφωνα με το άρθρο 30.1», θα πρέπει να λαμβάνεται δεόντως υπόψη η προσαρμογή της κλείδας κατανομής για την εγγραφή στο κεφάλαιο της ΕΚΤ την 1η Ιανουαρίου 2004 (6), σύμφωνα με το άρθρο 29.3 του καταστατικού, η διεύρυνση της ως άνω κλείδας κατανομής την 1η Μαΐου 2004 (7), σύμφωνα με το άρθρο 49.3 του καταστατικού, καθώς και η διεύρυνση της εν λόγω κλείδας κατανομής την 1η Ιανουαρίου 2007, σύμφωνα με το άρθρο 49.3 του καταστατικού (8). Λαμβανομένων υπόψη των ανωτέρω, και σύμφωνα με την απόφαση ΕΚΤ/2006/24, της 15ης Δεκεμβρίου 2006, σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών (9), το ισοδύναμο σε ευρώ ποσό των συναλλαγματικών διαθεσίμων που έχουν ήδη μεταβιβαστεί στην ΕΚΤ σύμφωνα με το άρθρο 30.1 του καταστατικού ανέρχεται σε 41 514 271 945,60 ευρώ.

               (4)

               Τα μεταβιβαστέα από την Banka Slovenije συναλλαγματικά διαθέσιμα θα πρέπει να είναι εκφρασμένα σε δολάρια ΗΠΑ και χρυσό.

               (5)

               Το άρθρο 30.3 του καταστατικού προβλέπει ότι κάθε ΕθνΚΤ συμμετέχοντος κράτους μέλους πιστώνεται από την ΕΚΤ με μία απαίτηση ισοδύναμη προς τα συναλλαγματικά διαθέσιμα που έχει μεταβιβάσει στην ΕΚΤ. Οι διατάξεις σχετικά με το νόμισμα έκφρασης και την απόδοση των απαιτήσεων που έχουν ήδη πιστωθεί στις ΕθνΚΤ των υφιστάμενων συμμετεχόντων κρατών μελών (10) θα πρέπει να εφαρμοστούν και ως προς το νόμισμα έκφρασης και την απόδοση της απαίτησης της Banka Slovenije.

               (6)

               Το άρθρο 49.2 του καταστατικού προβλέπει ότι η ΕθνΚΤ κράτους μέλους του οποίου καταργήθηκε η παρέκκλιση εισφέρει στα αποθεματικά της ΕΚΤ και στους εξομοιωμένους προς αυτά λογαριασμούς, καθώς και στο ποσό που απομένει να πιστωθεί στα αποθεματικά και λογαριασμούς σύμφωνα με το υπόλοιπο του λογαριασμού κερδών και ζημιών της 31ης Δεκεμβρίου του έτους που προηγείται της κατάργησης της παρέκκλισης. Το ποσό της εν λόγω εισφοράς καθορίζεται σύμφωνα με το άρθρο 49.2 του καταστατικού.

               (7)

               O διοικητής της Banka Slovenije προσκλήθηκε να παραστεί στη συνεδρίαση του διοικητικού συμβουλίου κατά την οποία εκδόθηκε η παρούσα απόφαση, σύμφωνα με το άρθρο 3.5 του εσωτερικού κανονισμού της Ευρωπαϊκής Κεντρικής Τράπεζας,

         ΑΠΟΦΑΣΙΖΕΙ:
   Άρθρο 1
   Ορισμοί
   Για τους σκοπούς της παρούσας απόφασης:

               —

               με τον όρο «συμμετέχον κράτος μέλος» νοείται κράτος μέλος που έχει υιοθετήσει το ευρώ·

               —

               με τον όρο «μετρητά» νοείται το νόμιμο νόμισμα των Ηνωμένων Πολιτειών της Αμερικής (δολάριο ΗΠΑ)·

               —

               με τον όρο «χρυσός» νοούνται οι ουγκιές καθαρού χρυσού σε μορφή ράβδων που πληρούν τις προδιαγραφές καλής παράδοσης, όπως ειδικότερα ορίζονται από τη London Bullion Market Association·

               —

               με τον όρο «συναλλαγματικά διαθέσιμα» νοούνται ο χρυσός ή τα μετρητά.

         Άρθρο 2
   Καταβολή κεφαλαίου
   1.   Με ισχύ από την 1η Ιανουαρίου 2007, η Banka Slovenije καταβάλλει το υπόλοιπο του μεριδίου της στο εγγεγραμμένο κεφάλαιο της ΕΚΤ, το οποίο αντιστοιχεί σε ποσό ύψους 17 096 556,47 ευρώ.
   2.   H Banka Slovenije καταβάλλει το ανωτέρω ποσό στην ΕΚΤ στις 2 Ιανουαρίου 2007, η δε μεταφορά του ποσού διενεργείται μέσω του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων σε Συνεχή Χρόνο («TARGET»).
   3.   Με ξεχωριστή μεταφορά διενεργούμενη μέσω του TARGET, η Banka Slovenije καταβάλλει στην ΕΚΤ, στις 2 Ιανουαρίου 2007, τους δεδουλευμένους τόκους της περιόδου από την 1η Ιανουαρίου 2007 έως τις 2 Ιανουαρίου 2007 επί του ποσού που οφείλεται στην ΕΚΤ σύμφωνα με την παράγραφο 2.
   4.   Ο υπολογισμός των δεδουλευμένων τόκων της παραγράφου 3 πραγματοποιείται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωπαϊκό Σύστημα Κεντρικών Τραπεζών (ΕΣΚΤ) στην πιο πρόσφατη πράξη του κύριας αναχρηματοδότησης.
   Άρθρο 3
   Μεταβίβαση συναλλαγματικών διαθεσίμων
   1.   Με ισχύ από την 1η Ιανουαρίου 2007 και σύμφωνα με το παρόν άρθρο και τις ρυθμίσεις που θεσπίζονται δυνάμει αυτού, η Banka Slovenije μεταβιβάζει στην ΕΚΤ ποσό συναλλαγματικών διαθεσίμων εκφρασμένο σε δολάρια ΗΠΑ και χρυσό, το οποίο είναι ισοδύναμο προς 191 641 809,33 ευρώ, κατά τα ακόλουθα:

               Ισοδύναμο σε ευρώ ποσό δολαρίων ΗΠΑ

               Ισοδύναμο σε ευρώ ποσό χρυσού

               Ισοδύναμο συνολικού ποσού σε ευρώ

               162 895 537,93

               28 746 271,40

               191 641 809,33

         2.   Τα ισοδύναμα σε ευρώ ποσά των συναλλαγματικών διαθεσίμων που μεταβιβάζονται από την Banka Slovenije σύμφωνα με την παράγραφο 1 υπολογίζονται βάσει των συναλλαγματικών ισοτιμιών του ευρώ έναντι του δολαρίου ΗΠΑ, όπως αυτές διαμορφώνονται στο πλαίσιο της εικοσιτετράωρης έγγραφης διαδικασίας διαβούλευσης της 29ης Δεκεμβρίου 2006 μεταξύ των συμμετεχόντων στην εν λόγω διαδικασία κεντρικών τραπεζών και, στην περίπτωση του χρυσού, βάσει της τιμής σε δολάρια ΗΠΑ της ουγκιάς καθαρού χρυσού, όπως αυτή διαμορφώνεται κατά τη συνεδρίαση της 29ης Δεκεμβρίου 2006 για τον καθορισμό της τιμής fixing του χρυσού στο Λονδίνο στις 10.30 π.μ., ώρα Λονδίνου.
   3.   Η ΕΚΤ επιβεβαιώνει το ταχύτερο δυνατό στην Banka Slovenije τα ποσά που υπολογίζονται σύμφωνα με την παράγραφο 2.
   4.   Η Banka Slovenije μεταβιβάζει στην ΕΚΤ μετρητά, σε λογαριασμούς που καθορίζει η ΕΚΤ. Η ημερομηνία διακανονισμού για τα μετρητά που πρόκειται να μεταβιβαστούν στην ΕΚΤ είναι η 2α Ιανουαρίου 2007. Η Banka Slovenije δίνει οδηγίες για τη μεταβίβαση των μετρητών στην ΕΚΤ την ημερομηνία διακανονισμού.
   5.   Η Banka Slovenije μεταβιβάζει το χρυσό σε ημερομηνίες, λογαριασμούς και τόπο που καθορίζει η ΕΚΤ.
   6.   Ο διακανονισμός τυχόν διαφοράς ανάμεσα στο ισοδύναμο σε ευρώ του συνολικού ποσού συναλλαγματικών διαθεσίμων που αναφέρεται στην παράγραφο 1 και στο ποσό που αναφέρεται στο άρθρο 4 παράγραφος 1 διενεργείται βάσει της συμφωνίας της 30ής Δεκεμβρίου 2006 μεταξύ της Ευρωπαϊκής Κεντρικής Τράπεζας και της Banka Slovenije σχετικά με την απαίτηση με την οποία πιστώνεται η Banka Slovenije από την Ευρωπαϊκή Κεντρική Τράπεζα δυνάμει του άρθρου 30.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (11).
   Άρθρο 4
   Νόμισμα έκφρασης, απόδοση και διάρκεια της απαίτησης που ισοδυναμεί προς την εισφορά της Banka Slovenije
   1.   Με ισχύ από την 1η Ιανουαρίου 2007 και με την επιφύλαξη των ειδικότερων διατάξεων του άρθρου 3 σχετικά με τις ημερομηνίες διακανονισμού των μεταβιβάσεων συναλλαγματικών διαθεσίμων, η ΕΚΤ πιστώνει την Banka Slovenije με μία απαίτηση εκφρασμένη σε ευρώ, η οποία είναι ισοδύναμη προς το συνολικό ποσό σε ευρώ της εισφοράς συναλλαγματικών διαθεσίμων της Banka Slovenije και αντιστοιχεί σε ποσό ύψους 183 995 237,74 ευρώ.
   2.   Η απαίτηση με την οποία η ΕΚΤ πιστώνει την Banka Slovenije τοκίζεται. Ο υπολογισμός των τόκων που προκύπτουν πραγματοποιείται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το 85 % του οριακού επιτοκίου το οποίο εφαρμόζει το ΕΣΚΤ στην πιο πρόσφατη πράξη του κύριας αναχρηματοδότησης.
   3.   Η απαίτηση τοκίζεται στο τέλος κάθε οικονομικού έτους. Η ΕΚΤ ενημερώνει την Banka Slovenije σε τριμηνιαία βάση για το συνολικό ποσό.
   4.   Η απαίτηση δεν είναι εξαγοράσιμη.
   Άρθρο 5
   Εισφορά στα αποθεματικά και στους εξομοιωμένους προς αυτά λογαριασμούς της ΕΚΤ
   1.   Με ισχύ από την 1η Ιανουαρίου 2007 και σύμφωνα με τις παραγράφους 5 και 6 του άρθρου 3, η Banka Slovenije εισφέρει στα αποθεματικά της ΕΚΤ και στους εξομοιωμένους προς αυτά λογαριασμούς, καθώς και στο ποσό που απομένει να πιστωθεί στα αποθεματικά και λογαριασμούς σύμφωνα με το υπόλοιπο του λογαριασμού κερδών και ζημιών της 31ης Δεκεμβρίου 2006.
   2.   Το ποσό που εισφέρει η Banka Slovenije καθορίζεται σύμφωνα με το άρθρο 49.2 του καταστατικού. Οι αναφορές στο άρθρο 49.2 του καταστατικού στον «[αριθμό] μεριδίων για τα οποία έχει εγγραφεί η εν λόγω κεντρική τράπεζα» και στον «αριθμό μεριδίων τα οποία έχουν ήδη καταβάλει οι άλλες κεντρικές τράπεζες» παραπέμπουν στις σταθμίσεις που αποδίδονται, αντίστοιχα, στην Banka Slovenije και στις ΕθνΚΤ των υφιστάμενων συμμετεχόντων κρατών μελών στην κλείδα κατανομής για την εγγραφή στο κεφάλαιο της ΕΚΤ, σύμφωνα με την απόφαση ΕΚΤ/2006/21.
   3.   Για τους σκοπούς της παραγράφου 1, τα αποθεματικά της ΕΚΤ και οι εξομοιωμένοι προς αυτά λογαριασμοί περιλαμβάνουν, μεταξύ άλλων, το γενικό αποθεματικό της ΕΚΤ, τα υπόλοιπα των λογαριασμών αναπροσαρμογής και τις προβλέψεις για κινδύνους που σχετίζονται με τις συναλλαγματικές ισοτιμίες, τα επιτόκια και την τιμή του χρυσού.
   4.   Η ΕΚΤ υπολογίζει και επιβεβαιώνει στην Banka Slovenije, το αργότερο την πρώτη εργάσιμη ημέρα μετά την έγκριση των ετήσιων λογαριασμών της ΕΚΤ για το έτος 2006 από το διοικητικό συμβούλιο, το ποσό που εισφέρει η Banka Slovenije σύμφωνα με την παράγραφο 1.
   5.   Τη δεύτερη εργάσιμη ημέρα μετά την έγκριση των ετήσιων λογαριασμών της ΕΚΤ για το έτος 2006 από το διοικητικό συμβούλιο, η Banka Slovenije, με δύο χωριστές μεταφορές διενεργούμενες μέσω του TARGET, καταβάλλει στην ΕΚΤ:

               α)

               το ποσό που οφείλει στην ΕΚΤ σύμφωνα με την παράγραφο 4, και

               β)

               τους δεδουλευμένους τόκους της περιόδου από την 1η Ιανουαρίου 2007 έως εκείνη την ημερομηνία, επί του ποσού που οφείλει στην ΕΚΤ σύμφωνα με την παράγραφο 4.

         6.   Ο υπολογισμός των δεδουλευμένων τόκων της παραγράφου 5 στοιχείο β) πραγματοποιείται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το ΕΣΚΤ στην πιο πρόσφατη πράξη του κύριας αναχρηματοδότησης.
   Άρθρο 6
   Τελική διάταξη
   Η παρούσα απόφαση αρχίζει να ισχύει την 1η Ιανουαρίου 2007.

      Φρανκφούρτη, 30 Δεκεμβρίου 2006.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 195 της 15.7.2006, σ. 25.

      (2)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).

      (3)  Απόφαση ΕΚΤ/2004/6 (ΕΕ L 205 της 9.6.2004, σ. 7).

      (4)  Βλέπε σελίδα 1 της παρούσας Επίσημης Εφημερίδας.

      (5)  ΕΕ L 205 της 9.6.2004, σ. 19.

      (6)  Απόφαση ΕΚΤ/2003/17 (ΕΕ L 9 της 15.1.2004, σ. 27).

      (7)  Απόφαση EΚΤ/2004/5 (ΕΕ L 205 της 9.6.2004, σ. 5).

      (8)  Δεν έχει ακόμα δημοσιευθεί στην Επίσημη Εφημερίδα.

      (9)  Βλέπε σελίδα 9 της παρούσας Επίσημης Εφημερίδας.

      (10)  Κατευθυντήρια γραμμή EΚΤ/2000/15 (ΕΕ L 336 της 30.12.2000, σ. 114).

      (11)  Δεν έχει ακόμα δημοσιευθεί στην Επίσημη Εφημερίδα.


Avis juridique important

|

31990D0062

90/62/ΕΟΚ: Απόφαση του Συμβουλίου της 12ης Φεβρουαρίου 1990 για την παροχή εγγύησης της Κοινότητας στην Ευρωπαϊκή Τράπεζα Επενδύσεων για ενδεχόμενες ζημίες από δάνεια που χορηγήθηκαν για τη χρηματοδότηση σχεδίων στην Ουγγαρία και την Πολωνία

Επίσημη Εφημερίδα αριθ. L 042 της 16/02/1990 σ. 0068 - 0068 Φινλανδική ειδική έκδοση: Κεφάλαιο 1 τόμος 2 σ. 0121  Σουηδική ειδική έκδοση: Κεφάλαιο 1 τόμος 2 σ. 0121

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Φεβρουαρίου 1990  για την παροχή εγγύησης της Κοινότητας στην Ευρωπαϊκή Τράπεζα Επενδύσεων για ενδεχόμενες ζημίες από δάνεια που χορηγήθηκαν για τη χρηματοδότηση σχεδίων στην Ουγγαρία και στην Πολωνία  (90/62/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι οι λαοί της Ουγγαρίας και της Πολωνίας, στο εξής ονομαζόμενες «δύο χώρες», έχουν στενούς ιστορικούς δεσμούς με τους λαούς της Κοινότητας· ότι αυτές οι σχέσεις ενισχύθηκαν από τις πρόσφατες εμπορικές συμφωνίες και συμφωνίες συνεργασίας· ότι αυτές οι δύο χώρες πραγματοποιούν πολιτικές και κοινωνικές μεταρρυθμίσεις μείζονος σημασίας·  ότι οι δύο χώρες έχουν αρχίσει την υλοποίηση μιας θεμελιώδους οικονομικής μεταρρύθμισης·  ότι αυτές οι οικονομικές μεταρρυθμίσεις θα συμβάλουν σημαντικά στην έντονη και προς αμοιβαίο όφελος ανάπτυξη των οικονομικών και εμπορικών σχέσεων μεταξύ των δύο χωρών και της Κοινότητας· ότι η ενίσχυση αυτών των σχέσεων θα συμβάλει στην προώθηση μιας αρμονικής ανάπτυξης των οικονομικών δραστηριοτήτων στην Κοινότητα·  ότι αυτές οι δύο χώρες έχουν μεγάλη ανάγκη κεφαλαιουχικών επενδύσεων· ότι για την πραγματοποίηση αυτών των κεφαλαιουχικών επενδύσεων απαιτείται εξωτερική χρηματοδότηση· ότι η Κοινότητα καθώς και δώδεκα άλλες χώρες συμφώνησαν να συνεργαστούν για την παροχή βοήθειας στις δύο χώρες· ότι η συμβολή της Ευρωπαϊκής Τράπεζας Επενδύσεων (στο εξής ονομαζόμενη «Τράπεζα») μπορεί να είναι σημαντική·  ότι το Συμβούλιο ζήτησε από την Τράπεζα, η οποία δέχθηκε, να χορηγήσει δάνεια για σχέδια κεφαλαιουχικών επενδύσεων στις δύο χώρες, βάσει της εγγύησης που προβλέπεται στην παρούσα απόφαση·  ότι η Τράπεζα και η Επιτροπή πρέπει να καθορίσουν τους όρους βάσει των οποίων θα παρασχεθεί αυτή η εγγύηση,  ΑΠΟΦΑΣΙΖΕΙ:  Άρθρο μόνο  Η Κοινότητα παρέχει πλήρη εγγύηση στην Ευρωπαϊκή Τράπεζα Επενδύσεων για την περίπτωση μη καταβολής στην Τράπεζα των οφειλόμενων δόσεων δυνάμει των δανείων που χορηγήθηκαν στην Ουγγαρία και στην Πολωνία.  Για το σκοπό αυτό, η Τράπεζα και η Επιτροπή καθορίζουν τους όρους βάσει των οποίων θα παρασχεθεί η εγγύηση.  Βρυξέλλες, 12 Φεβρουαρίου 1990.  Για το Συμβούλιο  Ο Πρόεδρος  A. REYNOLDS  (1) ΕΕ αριθ. C 283 της 9. 11. 1989, σ. 10.  (2) ΕΕ αριθ. C 15 της 22. 1. 1990.


title: Απόφαση του Συμβουλίου, της 31ης Μαρτίου 2011, για την υπογραφή και την προσωρινή εφαρμογή μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας που προβλέπει πλαίσιο ενισχυμένης συνεργασίας

text:
               9.9.2011

               EL

               Επίσημη Εφημερίδα της Ευρωπαϊκής Ένωσης

               L 232/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 31ης Μαρτίου 2011
   για την υπογραφή και την προσωρινή εφαρμογή μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας που προβλέπει πλαίσιο ενισχυμένης συνεργασίας
   (2011/530/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 και το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Επιτροπή διαπραγματεύθηκε μνημόνιο συνεργασίας με τη Διεθνή Οργάνωση Πολιτικής Αεροπορίας που προβλέπει πλαίσιο ενισχυμένης συνεργασίας («μνημόνιο συνεργασίας») σύμφωνα με την εντολή που εγκρίθηκε από το Συμβούλιο στις 17 Δεκεμβρίου 2009 διά της οποίας εξουσιοδοτήθηκε η Επιτροπή να αρχίσει διαπραγματεύσεις.

               (2)

               Το μνημόνιο συνεργασίας μονογραφήθηκε από τα δύο συμβαλλόμενα μέρη στις 27 Σεπτεμβρίου 2010 κατά τη διάρκεια της 37ης συνέλευσης της Διεθνούς Οργάνωσης Πολιτικής Αεροπορίας στο Μόντρεαλ.

               (3)

               Το μνημόνιο συνεργασίας θα πρέπει να υπογραφεί και να εφαρμοστεί προσωρινά, μέχρι να ολοκληρωθούν οι διαδικασίες σύναψής του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η υπογραφή του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας που προβλέπει πλαίσιο ενισχυμένης συνεργασίας (μνημόνιο συνεργασίας), με την επιφύλαξη της σύναψής του.
   Το κείμενο του μνημονίου συνεργασίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) το μνημόνιο συνεργασίας εξ ονόματος της Ένωσης.
   Άρθρο 3
   Το μνημόνιο συνεργασίας εφαρμόζεται προσωρινά από την ημέρα υπογραφής του μέχρι την ολοκλήρωση των αναγκαίων για τη σύναψή του διαδικασιών (1).
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 31 Μαρτίου 2011.

            Για το Συμβούλιο

            Ο Πρόεδρος

         VÖLNER P.

      (1)  Η ημερομηνία υπογραφής του μνημονίου συνεργασίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               9.9.2011

               EL

               Επίσημη Εφημερίδα της Ευρωπαϊκής Ένωσης

               L 232/1

         ΜΝΗΜΌΝΙΟ ΣΥΝΕΡΓΑΣΊΑΣ
   μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας
   Η ΕΥΡΩΠΑΪΚΗ ΕΝΩΣΗ («ΕΕ»)
   και
   Η ΔΙΕΘΝΗΣ ΟΡΓΑΝΩΣΗ ΠΟΛΙΤΙΚΗΣ ΑΕΡΟΠΟΡΙΑΣ («ΔΟΠΑ»)
   στο εξής «τα συμβαλλόμενα μέρη»,
   ΥΠΕΝΘΥΜΙΖΟΝΤΑΣ τη σύμβαση Διεθνούς Πολιτικής Αεροπορίας που υπογράφηκε στο Σικάγο στις 7 Δεκεμβρίου 1944 (στο εξής η «σύμβαση του Σικάγου»), και ιδίως το άρθρο 55 στοιχείο α) και το άρθρο 65,
   ΥΠΕΝΘΥΜΙΖΟΝΤΑΣ τη συνθήκη για τη λειτουργία της Ευρωπαϊκής Ένωσης (ΕΕ), και ιδίως τα άρθρα 218 και 220,
   ΕΧΟΝΤΑΣ ΚΑΤΑ ΝΟΥ το ψήφισμα A1-10 της Συνέλευσης της ΔΟΠΑ, με το οποίο εξουσιοδοτήθηκε το Συμβούλιο να προβεί σε κατάλληλες ρυθμίσεις με δημόσιους διεθνείς οργανισμούς των οποίων οι δραστηριότητες επηρεάζουν τη διεθνή πολιτική αεροπορία, ιδίως όσον αφορά την τεχνική συνεργασία, την ανταλλαγή πληροφοριών και εγγράφων, τη συμμετοχή σε συνεδριάσεις και άλλα θέματα τα οποία ενδέχεται να προωθήσουν την αποτελεσματική συνεργασία,
   ΥΠΕΝΘΥΜΙΖΟΝΤΑΣ την πολιτική και το πλαίσιο της ΔΟΠΑ όσον αφορά τη συνεργασία με τις περιφερειακές υπηρεσίες πολιτικής αεροπορίας και τους περιφερειακούς οργανισμούς με σκοπό, μεταξύ άλλων, τη σύναψη συμφωνιών συνεργασίας με τις εν λόγω υπηρεσίες και οργανισμούς, σύμφωνα με τις συστάσεις συμποσίου ΕΚ/ΔΟΠΑ με θέμα τους περιφερειακούς οργανισμούς, που πραγματοποιήθηκε στο Μόντρεαλ στις 10 και 11 Απριλίου 2008,
   ΛΑΜΒΑΝΟΝΤΑΣ ΥΠΟΨΗ ότι τα περισσότερα πρότυπα της ΔΟΠΑ στους τομείς της ασφάλειας πτήσεων, της ασφάλειας από παράνομες ενέργειες, της διαχείρισης της εναέριας κυκλοφορίας και της προστασίας του περιβάλλοντος καλύπτονται από τη σχετική νομοθεσία της ΕΕ,
   ΛΑΜΒΑΝΟΝΤΑΣ ΥΠΟΨΗ το μνημόνιο συνεργασίας (ΜΣ) μεταξύ του Ευρωπαϊκού Οργανισμού Ασφάλειας της Αεροπορίας (EASA) και της Διεθνούς Οργάνωσης Πολιτικής Αεροπορίας (ΔΟΠΑ) όσον αφορά το έλεγχο εποπτείας της ασφάλειας και συναφή θέματα, που υπογράφηκε στο Μόντρεαλ στις 21 Μαρτίου 2006,
   ΛΑΜΒΑΝΟΝΤΑΣ ΥΠΟΨΗ το μνημόνιο συνεργασίας μεταξύ της Ευρωπαϊκής Κοινότητας και της Διεθνούς Οργάνωσης Πολιτικής Αεροπορίας όσον αφορά τους ελέγχους/επιθεωρήσεις ασφαλείας και συναφή θέματα, που υπογράφηκε στο Μόντρεαλ στις 17 Σεπτεμβρίου 2008,
   ΕΚΤΙΜΩΝΤΑΣ ότι στις 29 Απριλίου 2003 η Ευρωπαϊκή Κοινότητα και τα Ηνωμένα Έθνη υπέγραψαν νέα οικονομική και διοικητική συμφωνία πλαίσιο (FAFA) στην οποία προσχώρησε η ΔΟΠΑ μέσω συμφωνίας με την Ευρωπαϊκή Κοινότητα, που υπογράφηκε στις 7 Δεκεμβρίου 2004,
   ΕΚΤΙΜΩΝΤΑΣ ότι το παρόν μνημόνιο συνεργασίας δεν υποκαθιστά ούτε προδικάζει υφιστάμενες μορφές συνεργασίας μεταξύ των συμβαλλομένων μερών για όσο χρονικό διάστημα παραμένουν σε ισχύ,
   ΕΧΟΝΤΑΣ ΥΠΟΨΗ το ψήφισμα A36-2 της συνέλευσης της ΔΟΠΑ, με το οποίο αναγνωρίζεται, μεταξύ άλλων, ότι η δημιουργία περιφερειακών και υποπεριφερειακών συστημάτων εποπτείας της ασφάλειας, συμπεριλαμβανομένων των περιφερειακών οργανισμών εποπτείας της ασφάλειας, προσφέρει σημαντικές δυνατότητες συνδρομής των κρατών για τη συμμόρφωση με τις υποχρεώσεις τους που απορρέουν από τη σύμβαση του Σικάγου μέσω οικονομιών κλίμακας και εναρμόνισης σε ευρύτερη κλίμακα, και το οποίο επίσης ζητεί από τον γενικό γραμματέα να εξακολουθήσει να ενθαρρύνει τον συντονισμό και τη συνεργασία μεταξύ του γενικού ελεγκτικού προγράμματος εποπτείας της ασφαλείας (USOAP) και των ελεγκτικών προγραμμάτων άλλων οργανισμών που συνδέονται με την ασφάλεια πτήσεων, και επιπλέον αναθέτει στο Συμβούλιο να προωθεί την έννοια των περιφερειακών και υποπεριφερειακών συστημάτων εποπτείας της ασφάλειας, συμπεριλαμβανομένων των περιφερειακών οργανισμών εποπτείας της ασφάλειας,
   ΕΚΤΙΜΩΝΤΑΣ ότι τα συμβαλλόμενα μέρη έχουν ως κοινό στόχο την επίτευξη του μεγαλύτερου δυνατού βαθμού ομοιομορφίας των ευρωπαϊκών επιχειρησιακών κανονισμών, απαιτήσεων και διαδικασιών, με σκοπό τη συμμόρφωση με τα πρότυπα της ΔΟΠΑ που περιέχονται στα παραρτήματα της σύμβασης του Σικάγου προς όφελος της ασφάλειας πτήσεων, της ασφάλειας από παράνομες ενέργειες, της διαχείρισης της εναέριας κυκλοφορίας και της προστασίας του περιβάλλοντος,
   ΕΚΤΙΜΩΝΤΑΣ ότι κάθε συμβαλλόμενο μέρος διαδραματίζει σημαντικό ρόλο στην επίτευξη του στόχου αυτού,
   ΕΚΤΙΜΩΝΤΑΣ ότι τα συμβαλλόμενα μέρη επιθυμούν να δραστηριοποιηθούν για την περιφερειακή συνεργασία και να επικοινωνούν μεταξύ τους για τον σκοπό αυτό,
   ΕΚΤΙΜΩΝΤΑΣ ότι η ΕΕ θέσπισε κοινούς κανόνες στους τομείς της ασφάλειας πτήσεων και της ασφάλειας από παράνομες ενέργειες, και ότι ο Ευρωπαϊκός Οργανισμός Ασφάλειας της Αεροπορίας (EASA) και η Ευρωπαϊκή Επιτροπή διενεργούν επιθεωρήσεις στα κράτη μέλη της ΕΕ για να παρακολουθούν την εφαρμογή των εν λόγω κανόνων,
   ΕΚΤΙΜΩΝΤΑΣ ότι στην ΕΕ η Ευρωπαϊκή Επιτροπή έχει εκτελεστικές αρμοδιότητες όσον αφορά την εφαρμογή της ενωσιακής νομοθεσίας στους τομείς της ασφάλειας πτήσεων, της ασφάλειας από παράνομες ενέργειες, της διαχείρισης της εναέριας κυκλοφορίας και της προστασίας του περιβάλλοντος,
   ΕΚΤΙΜΩΝΤΑΣ ότι πρωταρχικός στόχος των προγραμμάτων ελέγχου της ΔΟΠΑ και των προγραμμάτων επιθεωρήσεων της ΕΕ είναι να βελτιωθεί η ασφάλεια πτήσεων και η ασφάλεια από παράνομες ενέργειες, με την αξιολόγηση της εφαρμογής των αντίστοιχων προτύπων, τον εντοπισμό των τυχόν ελλείψεων και την εξασφάλιση της αποκατάστασής τους στην ΕΕ, εφόσον χρειάζεται,
   ΕΚΤΙΜΩΝΤΑΣ ότι η ΕΕ ίδρυσε γραφείο στο Μόντρεαλ με σκοπό τη διευκόλυνση της ενίσχυσης των σχέσεων και της συνεργασίας μεταξύ ΕΕ και ΔΟΠΑ και την αύξηση της συμμετοχής και της συμβολής της ΕΕ στις δραστηριότητες που αναπτύσσει η ΔΟΠΑ στην έδρα της,
   ΕΚΤΙΜΩΝΤΑΣ ότι, με την επιφύλαξη των δικαιωμάτων ή υποχρεώσεων των κρατών μελών της ΕΕ στο πλαίσιο της σύμβασης του Σικάγου ή των σχέσεων μεταξύ κρατών μελών της ΕΕ και ΔΟΠΑ που απορρέουν από την προσχώρησή τους στη ΔΟΠΑ, είναι επιθυμητό να καθιερωθεί αμοιβαία συνεργασία μεταξύ ΕΕ και ΔΟΠΑ στους τομείς της ασφάλειας πτήσεων, της ασφάλειας από παράνομες ενέργειες, της διαχείρισης της εναέριας κυκλοφορίας και της προστασίας του περιβάλλοντος, κατά τρόπον ώστε να εξασφαλίζεται μεγαλύτερη εναρμόνιση των προτύπων και στενότερος συντονισμός των αντίστοιχων δραστηριοτήτων, και με σκοπό την καλύτερη αξιοποίηση των περιορισμένων πόρων και την αποφυγή της επικάλυψης των προσπαθειών, με ταυτόχρονη διαφύλαξη της ακεραιότητας και των δύο συμβαλλομένων μερών,
   ΕΚΤΙΜΩΝΤΑΣ ότι τα συμβαλλόμενα μέρη αναγνωρίζουν ότι είναι αναγκαίο να προστατεύονται, στον βαθμό που απαιτείται από τους αντίστοιχους κανόνες τους, οι διαβαθμισμένες πληροφορίες τις οποίες διαβιβάζει το άλλο συμβαλλόμενο μέρος,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   1.   Γενικές διατάξεις
   Με την υπογραφή του παρόντος μνημονίου συνεργασίας προς όφελος της διεθνούς πολιτικής αεροπορίας, τα συμβαλλόμενα μέρη συμφωνούν να ενισχύσουν τις σχέσεις τους και να καθιερώσουν στενότερη συνεργασία στους τομείς της ασφάλειας πτήσεων, της ασφάλειας από παράνομες ενέργειες, της διαχείρισης της εναέριας κυκλοφορίας και της προστασίας του περιβάλλοντος, και να διευκολύνουν, σύμφωνα με τον εσωτερικό κανονισμό τους, τη συμμετοχή του άλλου συμβαλλομένου μέρους ως παρατηρητή στις δραστηριότητες και στις συνεδριάσεις τους.
   Το παρόν μνημόνιο συνεργασίας δεν θίγει τα δικαιώματα ή τις υποχρεώσεις των κρατών μελών της ΕΕ στο πλαίσιο της σύμβασης του Σικάγου ή τις σχέσεις μεταξύ ΔΟΠΑ και κρατών μελών της ΕΕ που απορρέουν από την προσχώρηση των κρατών μελών στη ΔΟΠΑ.
   Το παρόν μνημόνιο συνεργασίας δεν αφορά ούτε επεκτείνεται στη λήψη αποφάσεων της ΔΟΠΑ ή της ΕΕ, συμπεριλαμβανομένων των θεμάτων τυποποίησης ή θέσπισης κανόνων, αλλά θεσπίζει κανονιστική συνεργασία στα προπαρασκευαστικά στάδια των δραστηριοτήτων αυτών.
   Το γραφείο της Ευρωπαϊκής Ένωσης στο Μόντρεαλ, το οποίο εκπροσωπεί την ΕΕ στην έδρα της ΔΟΠΑ, διευκολύνει τις σχέσεις ΕΕ-ΔΟΠΑ και λειτουργεί ως το κύριο σημείο επαφής της ΔΟΠΑ με την ΕΕ όσον αφορά όλα τα θέματα που συνδέονται με την εφαρμογή του παρόντος μνημονίου συνεργασίας.
   2.   Στόχοι

               2.1.

               Το παρόν μνημόνιο συνεργασίας:

                           α)

                           θεσπίζει πλαίσιο για την αναβάθμιση των σχέσεων μεταξύ των συμβαλλομένων μερών·

                           β)

                           ενισχύει τη συνεργασία μεταξύ των συμβαλλομένων μερών·

                           γ)

                           προσδιορίζει τομείς αμοιβαίας συνεργασίας μεταξύ των συμβαλλομένων μερών και

                           δ)

                           καθορίζει τους όρους, τις προϋποθέσεις και τους μηχανισμούς για την υλοποίηση της συνεργασίας μεταξύ των συμβαλλομένων μερών.

         3.   Πεδίο εφαρμογής

               3.1.

               Το παρόν μνημόνιο συνεργασίας καθιερώνει συνεργασία μεταξύ των συμβαλλομένων μερών στους ακόλουθους τομείς:

                           α)

                           ασφάλεια πτήσεων·

                           β)

                           ασφάλεια από παράνομες ενέργειες·

                           γ)

                           διαχείριση της εναέριας κυκλοφορίας και

                           δ)

                           προστασία του περιβάλλοντος.

               3.2.

               Κάθε τομέας που αναφέρεται στην παράγραφο 3.1 του παρόντος άρθρου αποτελεί αντικείμενο χωριστού παραρτήματος του μνημονίου συνεργασίας.

               3.3.

               Τα συμβαλλόμενα μέρη μπορούν να θεσπίσουν πρακτικές ρυθμίσεις στις οποίες καθορίζονται οι αμοιβαία συμφωνημένοι μηχανισμοί και διαδικασίες που απαιτούνται για την αποτελεσματική υλοποίηση των δραστηριοτήτων συνεργασίας οι οποίες καθορίζονται στα παραρτήματα του παρόντος μνημονίου συνεργασίας.

               3.4.

               Τα παραρτήματα που εγκρίνονται δυνάμει του παρόντος μνημονίου συνεργασίας αποτελούν αναπόσπαστο μέρος αυτού.

         4.   Μορφές συνεργασίας

               4.1.

               Τα συμβαλλόμενα μέρη:

                           α)

                           θεσπίζουν μηχανισμούς διαβούλευσης, συντονισμού, συνεργασίας και ανταλλαγής πληροφοριών·

                           β)

                           διευκολύνουν την εναρμόνιση των απαιτήσεων επιδόσεων και τη διαλειτουργικότητα των νέων τεχνολογιών και συστημάτων·

                           γ)

                           συντονίζουν τα αντίστοιχα προγράμματα ελέγχων και επιθεωρήσεων και τα σχετικά αποτελέσματα, καθώς και τις δραστηριότητες τεχνικής βοήθειας με σκοπό την καλύτερη αξιοποίηση των περιορισμένων πόρων και την αποφυγή της επικάλυψης των προσπαθειών·

                           δ)

                           ανταλλάσσουν πληροφορίες όσον αφορά τη συμμόρφωση με τα πρότυπα της ΔΟΠΑ·

                           ε)

                           θεσπίζουν ρυθμίσεις προκειμένου να προσφέρει η ΕΕ εμπειρογνωμοσύνη και πόρους στη ΔΟΠΑ, μεταξύ άλλων με τη μορφή αποσπάσεων υπό την αποκλειστική εποπτεία του γενικού γραμματέα, τεχνικής βοήθειας και εξειδικευμένης κατάρτισης, όταν είναι εφικτό·

                           στ)

                           επιτρέπουν τη συμμετοχή του ενός συμβαλλομένου μέρους στις δραστηριότητές του άλλου μέρους οι οποίες συνδέονται με τα προγράμματα ελέγχων και επιθεωρήσεων και τα προγράμματα κατάρτισης, κατά περίπτωση, ενώ οι παρατηρητές της ΕΕ μπορούν να συμμετέχουν στις αποστολές ελέγχου των κρατών μελών της ΕΕ που διενεργεί η ΔΟΠΑ μόνο με τη συγκατάθεσή τους, οι δε αποσπασμένοι εμπειρογνώμονες της ΕΕ που συμμετέχουν σε ελέγχους της ΔΟΠΑ ως ελεγκτές της ΔΟΠΑ τηρούν αυστηρή εχεμύθεια όσον αφορά τις πληροφορίες τις σχετικές με την αποστολή ελέγχου, σύμφωνα με τους εφαρμοστέους κανόνες της ΔΟΠΑ και

                           ζ)

                           με την επιφύλαξη των υποχρεώσεων μη δημοσιοποίησης του κάθε συμβαλλομένου μέρους και με την επιφύλαξη της εφαρμογής των αντίστοιχων κανόνων εχεμύθειας του άρθρου 6, ανταλλάσουν ηλεκτρονικές πληροφορίες, δεδομένα και επίσημες δημοσιεύσεις, παρέχουν αμοιβαία πρόσβαση στις βάσεις δεδομένων και ενισχύουν τους μεταξύ τους δεσμούς με σκοπό την αλληλοσυμπλήρωση των υφιστάμενων βάσεων δεδομένων τους.

         5.   Δραστηριότητες συνεργασίας

               5.1.

               Τα συμβαλλόμενα μέρη συμφωνούν, όπως ορίζεται στα παραρτήματα του παρόντος μνημονίου συνεργασίας, να ασκούν από κοινού τις ακόλουθες δραστηριότητες συνεργασίας. Τα συμβαλλόμενα μέρη:

                           5.1.1.

                           Θεσπίζουν μηχανισμούς διαβούλευσης, συντονισμού και ανταλλαγής πληροφοριών, στους οποίους περιλαμβάνονται τα ακόλουθα:

                                       α)

                                       θέσπιση και εφαρμογή κοινών μηχανισμών για τακτικό διάλογο, διαβούλευση και ανταλλαγή πληροφοριών·

                                       β)

                                       διασφάλιση ότι κάθε συμβαλλόμενο μέρος ενημερώνεται εγκαίρως για τις αποφάσεις, τις δραστηριότητες, τις πρωτοβουλίες, τις συνεδριάσεις και τις εκδηλώσεις που παρουσιάζουν ενδιαφέρον για το παρόν μνημόνιο συνεργασίας στους τομείς της ασφάλειας πτήσεων, της ασφάλειας από παράνομες ενέργειες, της διαχείρισης της εναέριας κυκλοφορίας και της προστασίας του περιβάλλοντος, και ότι λαμβάνει τη σχετική τεκμηρίωση. Κατά περίπτωση, μπορούν να διοργανώνονται ενημερωτικές συνεδριάσεις·

                                       γ)

                                       παροχή δωρεάν πρόσβασης σε όλα τα επίσημα έγγραφα και δημοσιεύσεις·

                                       δ)

                                       θέση στη διάθεση του άλλου συμβαλλομένου μέρους των βάσεων δεδομένων τους και των πληροφοριών των δικτυακών τους τόπων και

                                       ε)

                                       διασφάλιση ότι η ΕΕ λαμβάνει όλες τις επιστολές προς τα κράτη της ΔΟΠΑ των οποίων το θέμα εμπίπτει στο πεδίο εφαρμογής του παρόντος μνημονίου συνεργασίας και των παραρτημάτων του, και ότι έχει ηλεκτρονική πρόσβαση σε αυτές.

                           5.1.2.

                           Θεσπίζουν πλαίσιο συνεργασίας για τον καλύτερο συντονισμό των προγραμμάτων ελέγχων και επιθεωρήσεων με σκοπό την καλύτερη αξιοποίηση των περιορισμένων πόρων και την αποφυγή της επικάλυψης των προσπαθειών.

                           5.1.3.

                           Θεσπίζουν κοινούς μηχανισμούς για τον στενό συντονισμό του σχεδιασμού προγραμμάτων και της τεχνικής βοήθειας.

                           5.1.4.

                           Συνεργάζονται για την προώθηση της διαλειτουργικότητας των νέων τεχνολογιών και συστημάτων σε παγκόσμιο επίπεδο και θεσπίζουν κοινούς μηχανισμούς ενισχυμένης συνεργασίας όσον αφορά τη χρήση των νέων τεχνολογιών.

                           5.1.5.

                           Εξασφαλίζουν εγκαίρως την αμοιβαία διαβούλευση με σκοπό τη βελτίωση του συντονισμού και της συνοχής μεταξύ των κανονιστικών διατάξεων, των πολιτικών, των προσεγγίσεων και των προτύπων και συνιστώμενων πρακτικών (Standards and recommended practices — SARP) της ΔΟΠΑ.

                           5.1.6.

                           Θεσπίζουν πρακτικές ρυθμίσεις για τη διευκόλυνση της ανταλλαγής εμπειρογνωμοσύνης και πόρων ως εξής:

                                       α)

                                       η ΔΟΠΑ παρέχει στην ΕΕ εμπειρογνωμοσύνη και συμβουλές σχετικά με τις βέλτιστες πρακτικές για την εφαρμογή των προτύπων και συνιστώμενων πρακτικών (SARP)·

                                       β)

                                       η ΕΕ παρέχει εμπειρογνωμοσύνη στη ΔΟΠΑ, μεταξύ άλλων με τη μορφή αποσπάσεων στη Γραμματεία της ΔΟΠΑ·

                                       γ)

                                       η ΕΕ προσπαθεί να παρέχει στη ΔΟΠΑ χρηματοδοτική συνεισφορά για την κάλυψη των δαπανών εφαρμογής του παρόντος μνημονίου συνεργασίας, συμπεριλαμβανομένων των διοικητικών δαπανών, της παροχής τεκμηρίωσης και δημοσιεύσεων και συναφών υπηρεσιών, της χρήσης αιθουσών στην έδρα της ΔΟΠΑ και των δαπανών πληροφορικής·

                                       δ)

                                       η ΕΕ προσπαθεί να παρέχει στη ΔΟΠΑ χρηματοδοτική συνεισφορά για τη στήριξη των προγραμμάτων τεχνικής συνεργασίας της ΔΟΠΑ καθώς και άλλων δραστηριοτήτων της ΔΟΠΑ οι οποίες θα συμφωνηθούν στο πλαίσιο της κοινής επιτροπής, σύμφωνα με την Οικονομική και Διοικητική συμφωνία-Πλαίσιο (FAFA) και

                                       ε)

                                       η ενδεχόμενη θέσπιση νέου πλαισίου καθώς και νέων όρων και προϋποθέσεων όσον αφορά τις αποσπάσεις και τις χρηματοδοτικές συνεισφορές προς τη ΔΟΠΑ στο πλαίσιο του παρόντος μνημονίου συνεργασίας αποτελεί αντικείμενο πρακτικών ρυθμίσεων οι οποίες συμφωνούνται στην κοινή επιτροπή προς τον σκοπό αυτό. Στις πρακτικές αυτές ρυθμίσεις προβλέπεται η δυνατότητα για την ΕΕ να ζητεί από τη ΔΟΠΑ χρηματοοικονομικές πληροφορίες στο πλαίσιο των εν λόγω συνεισφορών.

                           5.1.7.

                           Αλληλοενημερώνονται για κάθε συναφές πρόγραμμα κατάρτισης και, κατά περίπτωση, διευκολύνουν τη συμμετοχή του άλλου συμβαλλομένου μέρους.

                           5.1.8.

                           Διοργανώνουν από κοινού συναφείς εκδηλώσεις ή συντονίζουν τις εκδηλώσεις, κατά περίπτωση.

         6.   Εμπιστευτικότητα

               6.1.

               Κάθε συμβαλλόμενο μέρος λαμβάνει κάθε εύλογη προφύλαξη, αναγκαία για την προστασία πληροφοριών που έχει λάβει στο πλαίσιο του παρόντος μνημονίου συνεργασίας και των παραρτημάτων του από μη επιτρεπόμενη δημοσιοποίηση. Τα συμβαλλόμενα μέρη μπορούν, όταν παρέχουν πληροφορίες στο άλλο συμβαλλόμενο μέρος, να υποδείξουν ποιες πληροφορίες κρίνουν ότι δεν πρέπει να δημοσιοποιηθούν.

               6.2.

               Τα συμβαλλόμενα μέρη συμφωνούν να διασφαλίζουν, στον βαθμό που απαιτείται από τους αντίστοιχους κανόνες, κανονιστικές και νομοθετικές διατάξεις τους, την προστασία των διαβαθμισμένων πληροφοριών τις οποίες λαμβάνουν από το άλλο συμβαλλόμενο μέρος κατ’ εφαρμογή του παρόντος μνημονίου συνεργασίας και των παραρτημάτων του.

               6.3.

               Ειδικότερα, με την επιφύλαξη των αντίστοιχων κανόνων, κανονιστικών και νομοθετικών διατάξεών τους, τα συμβαλλόμενα μέρη δεν δημοσιοποιούν πληροφορίες τις οποίες λαμβάνουν από το άλλο συμβαλλόμενο μέρος στο πλαίσιο του παρόντος μνημονίου συνεργασίας και των παραρτημάτων του, οι οποίες θεωρούνται ιδιωτικές. Οι εν λόγω πληροφορίες επισημαίνονται αναλόγως, σύμφωνα με τους αντίστοιχους κανόνες τους.

               6.4.

               Τα συμβαλλόμενα μέρη συμφωνούν μεταξύ τους πρακτικές ρυθμίσεις σχετικά με περαιτέρω διαδικασίες για την προστασία των διαβαθμισμένων πληροφοριών που παρέχονται δυνάμει του παρόντος μνημονίου συνεργασίας και των παραρτημάτων του, κατά περίπτωση. Στις εν λόγω διαδικασίες προβλέπεται η δυνατότητα κάθε συμβαλλομένου μέρους να ελέγχει ποια μέτρα προστασίας έχει λάβει το άλλο συμβαλλόμενο μέρος.

         7.   Κοινή Επιτροπή των συμβαλλομένων μερών

               7.1.

               Συστήνεται κοινή επιτροπή απαρτιζόμενη από εκπροσώπους των συμβαλλομένων μερών. Η κοινή επιτροπή συμπροεδρεύεται από ένα εκπρόσωπο κάθε συμβαλλόμενου μέρους. Η κοινή επιτροπή είναι επιφορτισμένη με την ομαλή λειτουργία των παραρτημάτων του παρόντος μνημονίου συνεργασίας, συμπεριλαμβανομένης της έγκρισης των παραρτημάτων.

               7.2.

               Μία φορά τον χρόνο τουλάχιστον συγκαλείται συνεδρίαση της κοινής επιτροπής για την επανεξέταση της εφαρμογής των παραρτημάτων του παρόντος μνημονίου συνεργασίας, η οποία διοργανώνεται με εύλογο κόστος. Κάθε συμβαλλόμενο μέρος μπορεί να ζητήσει σύγκληση της κοινής επιτροπής ανά πάσα στιγμή.

               7.3.

               Η κοινή επιτροπή μπορεί να εξετάζει οποιοδήποτε θέμα αφορά τη λειτουργία και την εφαρμογή των παραρτημάτων του παρόντος μνημονίου συνεργασίας. Ειδικότερα, είναι αρμόδια για:

                           α)

                           την επίλυση οποιουδήποτε θέματος σχετικού με την ισχύ και την εφαρμογή των παραρτημάτων του παρόντος μνημονίου συνεργασίας·

                           β)

                           την εξέταση τρόπων βελτίωσης της λειτουργίας των παραρτημάτων του παρόντος μνημονίου συνεργασίας και την υποβολή κατάλληλων συστάσεων προς τα συμβαλλόμενα μέρη για την τροποποίησή τους·

                           γ)

                           την έγκριση παραρτημάτων του παρόντος μνημονίου συνεργασίας και πρακτικών ρυθμίσεων στο πλαίσιο του πεδίου εφαρμογής των παραρτημάτων ή τροποποιήσεων αυτών·

                           δ)

                           την εξέταση των χρηματοδοτικών και των σχετικών με τους πόρους ζητημάτων που συνδέονται με την εφαρμογή του μνημονίου συνεργασίας και των παραρτημάτων του και

                           ε)

                           την επίλυση κάθε διαφωνίας ή διαφοράς όσον αφορά την ερμηνεία ή την εφαρμογή του παρόντος μνημονίου συνεργασίας και των παραρτημάτων του.

               7.4.

               Η κοινή επιτροπή λειτουργεί με βάση συμφωνία μεταξύ των προέδρων κάθε συμβαλλομένου μέρους.

         8.   Επίλυση διαφορών

               8.1.

               Κάθε συμβαλλόμενο μέρος μπορεί να ζητήσει τη διενέργεια διαβουλεύσεων με το άλλο συμβαλλόμενο μέρος για κάθε θέμα σχετιζόμενο με το παρόν μνημόνιο συνεργασίας. Το άλλο συμβαλλόμενο μέρος απαντά πάραυτα σε τέτοιο αίτημα και αρχίζει διαβουλεύσεις σε χρόνο που θα ορίσουν τα συμβαλλόμενα μέρη εντός 45 ημερών.

               8.2.

               Τα συμβαλλόμενα μέρη επιχειρούν να επιλύσουν κάθε μεταξύ τους διαφορά που προκύπτει από τη συνεργασία τους βάσει του παρόντος μνημονίου συνεργασίας στο κατώτερο δυνατό τεχνικό επίπεδο μέσω διαβουλεύσεων.

               8.3.

               Σε περίπτωση που δεν επιλυθεί η διαφορά όπως προβλέπεται στην παράγραφο 8.2 του παρόντος άρθρου, κάθε συμβαλλόμενο μέρος μπορεί να παραπέμψει τη διαφωνία στην κοινή επιτροπή, η οποία διαβουλεύεται επί τούτου, σύμφωνα με το άρθρο 7 του παρόντος μνημονίου συνεργασίας, με σκοπό την επίλυσή της μέσω διαπραγματεύσεων.

               8.4.

               Κατά παρέκκλιση των παραγράφων 8.1 έως 8.3 του παρόντος άρθρου, εφαρμόζονται οι διατάξεις επίλυσης διαφορών της οικονομικής και διοικητικής συμφωνίας πλαισίου (FAFA) όσον αφορά κάθε διαφορά η οποία προκύπτει από ζήτημα δημοσιονομικής διαχείρισης.

               8.5.

               Καμία διάταξη του παρόντος μνημονίου συνεργασίας δεν θεωρείται παραίτηση από οποιαδήποτε προνόμια ή ασυλίες των συμβαλλομένων μερών.

         9.   Έναρξη ισχύος, τροποποιήσεις και καταγγελία

               9.1.

               Εν αναμονή της έναρξης ισχύος του, το παρόν μνημόνιο συνεργασίας εφαρμόζεται προσωρινά από την ημερομηνία υπογραφής του.

               9.2.

               Το παρόν μνημόνιο συνεργασίας αρχίζει να ισχύει όταν τα συμβαλλόμενα μέρη θα έχουν κοινοποιήσει αμοιβαία εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος του μνημονίου, και παραμένει σε ισχύ μέχρι την καταγγελία του.

               9.3.

               Κάθε συμβαλλόμενο μέρος μπορεί να καταγγείλει το παρόν μνημόνιο συνεργασίας ανά πάσα στιγμή. Η καταγγελία γίνεται με έγγραφη κοινοποίηση προ έξι μηνών προς το άλλο συμβαλλόμενο μέρος, εκτός εάν η εν λόγω κοινοποίηση καταγγελίας ανακληθεί με τη συναίνεση των συμβαλλομένων μερών πριν από τη λήξη της προθεσμίας αυτής.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         Per la Unió Europea

         За Международната организация за гражданско въздухоплаване
         Por la Organización Internacional de Aviación Civil
         Za Mezinárodní organizaci pro civilní letectví
         For Organisationen for International Civil Luftfart
         Für die Internationale Zivilluftfahrt-Organisation
         Rahvusvahelise Tsiviillennunduse Organisatsiooni nimel
         Για τη Διεθνή Οργάνωση Πολιτικής Αεροπορίας
         For The International Civil Aviation Organisation
         Pour l’Organisation de l’aviation civile internationale
         Per l’Organizzazione internazionale dell’aviazione civile
         Starptautiskās Civilās aviācijas organizācijas vārdā
         Tarptautinės Civilinės aviacijos organizacijos vardu
         A Nemzetközi Polgári Repülési Szervezet részéről
         Għall-Organizzazzjoni tal-Avjazzjoni Ċivili Internazzjonali
         Voor de Internationale Burgerluchtvaartorganisatie
         W imieniu Organizacji Międzynarodowego Lotnictwa Cywilnego
         Pela Organização da Aviação Civil Internacional
         Pentru Organizația Aviației Civile Internaționale
         Za Medzinárodnú organizáciu civilného letectva
         Za Mednarodno organizacijo civilnega letalstva
         Kansainvälisen siviili-ilmailujärjestön puolesta
         För internationella civila luftfartsorganisationen


title: Απόφαση 2011/781/ΚΕΠΠΑ του Συμβουλίου, της 1ης Δεκεμβρίου 2011 , σχετικά με την αστυνομική αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ)

text:
               2.12.2011

               EL

               Επίσημη Εφημερίδα της Ευρωπαϊκής Ένωσης

               L 319/51

         ΑΠΌΦΑΣΗ 2011/781/ΚΕΠΠΑ ΤΟΥ ΣΥΜΒΟΥΛΊΟΥ
   της 1ης Δεκεμβρίου 2011
   σχετικά με την αστυνομική αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για τις Εξωτερικές Υποθέσεις και την Πολιτική Ασφάλειας,
   Εκτιμώντας τα ακόλουθα:

               (1)

               Στις 8 Δεκεμβρίου 2009 το Συμβούλιο θέσπισε την απόφαση 2009/906/ΚΕΠΠΑ για την αστυνομική αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ) (1). Η εν λόγω απόφαση λήγει στις 31 Δεκεμβρίου 2011.

               (2)

               Η EUPM θα πρέπει να συνεχιστεί έως τις 30 Ιουνίου 2012.

               (3)

               Η δομή διοίκησης και ελέγχου της EUPM δεν πρέπει να θίγει τις συμβατικές υποχρεώσεις του αρχηγού αποστολής προς την Επιτροπή για την εκτέλεση του προϋπολογισμού της EUPM.

               (4)

               Το κέντρο επιφυλακής θα πρέπει να ενεργοποιηθεί για την EUPM.

               (5)

               H EUPM διεξάγεται στα πλαίσια κατάστασης που ενδέχεται να επιδεινωθεί και να παρεμποδίσει την εξωτερική δράση της Ένωσης, ως εκτίθεται στο άρθρο 21 της Συνθήκης για την Ευρωπαϊκή Ένωση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   1.   Η αστυνομική αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ), η οποία θεσπίστηκε με την κοινή δράση 2002/210/ΚΕΠΠΑ (2) θα συνεχιστεί από 1η Ιανουαρίου 2010 έως 30 Ιουνίου 2012.
   2.   Η EUPM λειτουργεί σύμφωνα με την περιγραφή της αποστολής του άρθρου 2 και εκτελεί τα βασικά καθήκοντά της σύμφωνα με το άρθρο 3.
   Άρθρο 2
   Περιγραφή της αποστολής
   Ως μέρος της γενικής προσέγγισης του κράτους δικαίου στη Βοσνία-Ερζεγοβίνη και στην ευρύτερη περιοχή, η EUPM, παρέχει καταρχήν υποστήριξη στις αρμόδιες υπηρεσίες επιβολής του νόμου της ΒΑ και στο σύστημα ποινικής δικαιοσύνης στον τομέα της καταπολέμησης του οργανωμένου εγκλήματος και της διαφθοράς, ενισχύοντας τις σχέσεις μεταξύ αστυνομίας και εισαγγελικών αρχών και ενθαρρύνοντας την περιφερειακή και διεθνή συνεργασία.
   Η EUPM παρέχει επιχειρησιακές συμβουλές στον ειδικό εκπρόσωπο της Ευρωπαϊκής Ένωσης (EUSR) ώστε να τον υποστηρίζει στο ρόλο του. Μέσω του έργου της και του δικτύου της στο εσωτερικό της χώρας, η EUPM συμβάλλει στις ευρύτερες προσπάθειες με σκοπό να εξασφαλιστεί ότι η Ένωση ενημερώνεται πλήρως σχετικά με τις εξελίξεις στη ΒΑ.
   Εν όψει του κλεισίματος της αποστολής, η EUPM θα προετοιμάσει την παράδοση όσων βασικών καθηκόντων απέμειναν στο γραφείο του ειδικού εκπροσώπου της ΕΕ (EUSR)
   Η EUPM θα στηρίξει τις προσωρινές ρυθμίσεις για αποθήκευση στα πλαίσια της Κοινής πολιτικής ασφαλείας και άμυνας έως ότου υπάρξουν μόνιμες ρυθμίσεις αποθήκευσης.
   Άρθρο 3
   Βασικά καθήκοντα της αποστολής
   Για την επιτυχία της αποστολής, τα βασικά καθήκοντα της EUPM είναι τα ακόλουθα:

               1)

               Να παρέχει στρατηγικές συμβουλές στις αρμόδιες υπηρεσίες επιβολής του νόμου και στις πολιτικές αρχές στην ΒΑ για την καταπολέμηση του οργανωμένου εγκλήματος και της διαφθοράς.

               2)

               Να προωθεί και να διευκολύνει τους μηχανισμούς συντονισμού και συνεργασίας καθέτως καθώς και οριζοντίως μεταξύ των αρμόδιων υπηρεσιών επιβολής του νόμου, εστιάζοντας ιδιαίτερα το ενδιαφέρον της κρατικές υπηρεσίες,

               3)

               Να εξασφαλίσει επιτυχή μετάβαση από το Γραφείο EUPM στο Γραφείο EUSR.

               4)

               Να συμβάλει στον συντονισμό μεταξύ των προσπαθειών της Ένωσης και των κρατών μελών στον τομέα του κράτους δικαίου.

         Άρθρο 4
   Δομή της αποστολής
   1.   Η EUPM περιλαμβάνει:

               α)

               κεντρικό αρχηγείο στο Σεράγεβο, αποτελούμενο από τον αρχηγό αποστολής και το προσωπικό που προβλέπει το σχέδιο επιχειρήσεων (OPLAN)·

               β)

               τέσσερα τοπικά γραφεία στο Σεράγεβο, την Μπάνια Λούκα, το Μόσταρ και την Τούζλα.

         2.   Τα στοιχεία αυτά αναπτύσσονται με περαιτέρω λεπτομερείς ρυθμίσεις στο OPLAN.
   Άρθρο 5
   Διοικητής μη στρατιωτικών επιχειρήσεων
   1.   Ο διευθυντής της μη στρατιωτικής ικανότητας σχεδιασμού και διεξαγωγής επιχειρήσεων αναλαμβάνει καθήκοντα διοικητή μη στρατιωτικών επιχειρήσεων για την EUPM.
   2.   Ο διοικητής μη στρατιωτικών επιχειρήσεων, υπό τον πολιτικό έλεγχο και τη στρατηγική διοίκηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία του Υπάτου Εκπροσώπου της Ένωσης για τις Εξωτερικές Υποθέσεις και την Πολιτική Ασφαλείας (ΥΕ) ασκεί τη διοίκηση και τον έλεγχο της EUPM σε στρατηγικό επίπεδο.
   3.   Ο διοικητής μη στρατιωτικών επιχειρήσεων εξασφαλίζει την ορθή και αποτελεσματική εφαρμογή των αποφάσεων του Συμβουλίου, καθώς και των αποφάσεων της ΕΠΑ, μεταξύ άλλων μέσω της έκδοσης των κατάλληλων εντολών στο στρατηγικό επίπεδο προς τον αρχηγό αποστολής, στον οποίο παρέχει συμβουλές και τεχνική υποστήριξη.
   4.   Το αποσπασμένο προσωπικό παραμένει πλήρως υπό τις εντολές των εθνικών αρχών του κράτους ή θεσμικού οργάνου της Ένωσης από το οποίο αποσπάστηκε. Οι εθνικές αρχές μεταβιβάζουν τον επιχειρησιακό έλεγχο του προσωπικού τους, των ομάδων και των μονάδων τους στο διοικητή μη στρατιωτικών επιχειρήσεων.
   5.   Ο διοικητής μη στρατιωτικών επιχειρήσεων είναι ο μόνος υπεύθυνος να εξασφαλίζει ότι η Ένωση ασκεί δεόντως το καθήκον επιμέλειας.
   6.   Ο διοικητής μη στρατιωτικών επιχειρήσεων και ο EUSR διαβουλεύονται μεταξύ τους όποτε αυτό κρίνεται σκόπιμο.
   Άρθρο 6
   Αρχηγός αποστολής
   1.   O αρχηγός αποστολής είναι υπεύθυνος να διοικεί και να ελέγχει την EUPM στο θέατρο των επιχειρήσεων.
   2.   Ο αρχηγός αποστολής διοικεί και ελέγχει το προσωπικό, τις ομάδες και τις μονάδες των συμμετεχόντων κρατών βάσει των διαταγών του αρχηγού μη στρατιωτικών επιχειρήσεων. Επίσης είναι υπεύθυνος για τη διοίκηση και τη διοικητική μέριμνα επί των περιουσιακών στοιχείων, των πόρων και των πληροφοριών που τίθενται στη διάθεση της EUPM.
   3.   O αρχηγός αποστολής εκδίδει εντολές προς το σύνολο του προσωπικού της EUPM με στόχο την αποτελεσματική διεξαγωγή της EUPM στο θέατρο των επιχειρήσεων, αναλαμβάνοντας τον συντονισμό και την καθημερινή διαχείριση της EUPM σύμφωνα με τις εντολές σε στρατηγικό επίπεδο του διοικητή μη στρατιωτικών επιχειρήσεων.
   4.   Ο αρχηγός αποστολής είναι υπεύθυνος για την εκτέλεση του προϋπολογισμού της EUPM. Προς τούτο, ο αρχηγός αποστολής υπογράφει σύμβαση με την Ευρωπαϊκή Επιτροπή.
   5.   Ο αρχηγός αποστολής είναι υπεύθυνος για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικά μέτρα επιβάλλονται από την οικεία εθνική αρχή ή την αρμόδια αρχή της Ένωσης.
   6.   Ο αρχηγός αποστολής εκπροσωπεί την EUPM στην περιοχή επιχειρήσεων και εξασφαλίζει την κατάλληλη προβολή της EUPM.
   7.   Ο αρχηγός αποστολής συντονίζεται, οσάκις απαιτείται, με άλλους επιτόπιους φορείς της Ένωσης Χωρίς να θίγεται η δομή διοίκησης, ο αρχηγός αποστολής λαμβάνει επιτόπου πολιτική καθοδήγηση από τον EUSR.
   Άρθρο 7
   Το προσωπικό της EUPM
   1.   Ο αριθμός και οι αρμοδιότητες του προσωπικού της EUPM πρέπει να συνάδουν προς την περιγραφή αποστολής που προβλέπει το άρθρο 2, τα βασικά καθήκοντα της αποστολής που προβλέπει το άρθρο 3 και τη δομή που προβλέπει το άρθρο 4.
   2.   Η EUPM απαρτίζεται πρωτίστως από προσωπικό που αποσπάται από τα κράτη μέλη ή από θεσμικά όργανα της Ένωσης. Κάθε κράτος μέλος ή θεσμικό όργανο της ΕΕ επιβαρύνεται με τις δαπάνες του προσωπικού που έχει αποσπάσει, συμπεριλαμβανομένων των ταξιδιωτικών εξόδων προς και από τον τόπο απόσπασης, των μισθών, της ιατροφαρμακευτικής περίθαλψης και των επιδομάτων πέραν των εφαρμοστέων καθημερινών αποζημιώσεων, καθώς και των επιδομάτων δυσμενών συνθηκών και κινδύνου.
   3.   Το διεθνές μη στρατιωτικό και το τοπικό προσωπικό μπορούν επίσης να προσλαμβάνονται από την EUPM, ανάλογα με τις ανάγκες, με σύμβαση εργασίας αν τα απαιτούμενα καθήκοντα δεν παρέχονται από προσωπικό αποσπασμένο από τα κράτη μέλη. Κατ’ εξαίρεση, σε δεόντως αιτιολογημένες περιπτώσεις, όπου δεν διατίθενται αιτήσεις επαρκών προσόντων από τα κράτη μέλη, μπορούν να προσληφθούν υπήκοοι των συμμετεχόντων τρίτων κρατών με σύμβαση εργασίας, εφόσον αυτό κρίνεται σκόπιμο.
   4.   Το προσωπικό στο σύνολό του τηρεί τους στοιχειώδεις κανόνες ασφάλειας των επιχειρήσεων οι οποίοι προβλέπονται ειδικά για την αποστολή, καθώς και το σχέδιο ασφάλειας της αποστολής στο οποίο στηρίζεται επιτόπου η πολιτική ασφάλειας της Ένωσης. Όσον αφορά την προστασία των διαβαθμισμένων πληροφοριών της ΕΕ στις οποίες έχει πρόσβαση το προσωπικό κατά την εκτέλεση των καθηκόντων του, το προσωπικό στο σύνολό του τηρεί τις αρχές ασφάλειας και τους στοιχειώδεις κανόνες που ορίζονται από την απόφαση 2011/292/ΕΕ του Συμβουλίου, της 31ης Μαρτίου 2011, για τους κανόνες ασφαλείας για την προστασία των διαβαθμισμένων πληροφοριών της ΕΕ (3).
   Άρθρο 8
   Καθεστώς της EUPM και του προσωπικού της
   1.   Πραγματοποιούνται οι απαραίτητες ρυθμίσεις όσον αφορά τη συνέχιση της εφαρμογής, κατά τη διάρκεια της EUPM, της συμφωνίας μεταξύ της ΕΕ και της ΒΑ της 4ης Οκτωβρίου 2002 σχετικά με τις δραστηριότητες της EUPM στη ΒΑ.
   2.   Το κράτος ή το όργανο της Ένωσης που έχει αποσπάσει μέλος του προσωπικού φέρει την ευθύνη να απαντά σε τυχόν αξιώσεις συνδεόμενες με την απόσπαση τις οποίες προβάλλει το μέλος του προσωπικού ή οι οποίες το αφορούν. Το εν λόγω κράτος ή το όργανο της Ένωσης φέρει την ευθύνη για την άσκηση τυχόν προσφυγής κατά του αποσπασθέντος.
   3.   Οι όροι εργασίας, τα δικαιώματα και οι υποχρεώσεις για το διεθνές και τοπικό μη στρατιωτικό προσωπικό καθορίζονται στις συμβάσεις μεταξύ του αρχηγού αποστολής και του μέλους του προσωπικού.
   Άρθρο 9
   Δομή διοίκησης
   1.   Η EUPM διαθέτει ενοποιημένη δομή διοίκησης, ως επιχείρηση διαχείρισης κρίσεων.
   2.   Υπό την ευθύνη του Συμβουλίου, η ΕΠΑ αναλαμβάνει τον πολιτικό έλεγχο και τη στρατηγική διοίκηση της EUPM.
   3.   Ο διοικητής μη στρατιωτικών επιχειρήσεων, υπό τον πολιτικό έλεγχο και τη στρατηγική διεύθυνση της ΕΠΑ και τη γενική εξουσία του ΥΕ, είναι ο διοικητής της EUPM σε στρατηγικό επίπεδο και, υπό την ιδιότητά του αυτή, απευθύνει εντολές προς τον αρχηγό αποστολής και του παρέχει συμβουλές και τεχνική υποστήριξη.
   4.   Ο διοικητής μη στρατιωτικών επιχειρήσεων υποβάλλει έκθεση στο Συμβούλιο μέσω του ΥΕ.
   5.   Ο αρχηγός αποστολής διοικεί και ελέγχει την EUPM στο θέατρο των επιχειρήσεων και υποβάλλει εκθέσεις απευθείας στο διοικητή μη στρατιωτικών επιχειρήσεων.
   Άρθρο 10
   Πολιτικός έλεγχος και στρατηγική διοίκηση
   1.   Η ΕΠΑ ασκεί, υπό την ευθύνη του Συμβουλίου, τον πολιτικό έλεγχο και τη στρατηγική διοίκηση της EUPM. Με την παρούσα κοινή δράση, το Συμβούλιο εξουσιοδοτεί την ΕΠΑ να λαμβάνει τις σχετικές προς τούτο αποφάσεις σύμφωνα με το άρθρο 38 της Συνθήκης για την Ευρωπαϊκή Ένωση. Η εξουσιοδότηση αυτή περιλαμβάνει και την εξουσία διορισμού ενός αρχηγού αποστολής, με πρόταση του ΥΕ, και τροποποίησης του CONOPS και του OPLAN. Το Συμβούλιο διατηρεί την εξουσία λήψης αποφάσεων όσον αφορά τους στόχους και τη λήξη της αποστολής της EUPM.
   2.   Η ΕΠΑ υποβάλλει έκθεση στο Συμβούλιο σε τακτά χρονικά διαστήματα.
   3.   Η ΕΠΑ λαμβάνει, σε τακτά χρονικά διαστήματα, εκθέσεις από τον αρχηγό Μη Στρατιωτικών Κρίσεων και τον αρχηγό αποστολής για ζητήματα που εμπίπτουν στις αντίστοιχες αρμοδιότητές τους.
   Άρθρο 11
   Συμμετοχή τρίτων κρατών
   1.   Με την επιφύλαξη της αυτονομίας λήψης αποφάσεων της Ένωσης και του ενιαίου θεσμικού πλαισίου της, τρίτα κράτη καλούνται να συνεισφέρουν στην EUPM, υπό την προϋπόθεση ότι αναλαμβάνουν τα έξοδα αποστολής του προσωπικού που έχουν αποσπάσει, συμπεριλαμβανομένων των μισθών, της ασφαλιστικής κάλυψης του κινδύνου, της ημερήσιας αποζημίωσης και των εξόδων ταξιδίου προς και από τη ΒΑ και ότι συμβάλλουν στις τρέχουσες δαπάνες της EUPM, αναλόγως των αναγκών.
   2.   Όσον αφορά την καθημερινή διαχείριση της EUPM, τα τρίτα κράτη που συνεισφέρουν σε αυτή έχουν τα ίδια δικαιώματα και υποχρεώσεις με τα κράτη μέλη της ΕΕ.
   3.   Το Συμβούλιο εξουσιοδοτεί την ΕΠΑ να λαμβάνει τις συναφείς αποφάσεις όσον αφορά την αποδοχή των προτεινόμενων συνεισφορών και να συγκροτήσει επιτροπή συνεισφερόντων.
   4.   Οι λεπτομέρειες των ρυθμίσεων σχετικά με τη συμμετοχή τρίτων κρατών καλύπτονται από συμφωνίες που συνάπτονται βάσει του άρθρου 37 της Συνθήκης για την Ευρωπαϊκή Ένωση και σύμφωνα με το άρθρο 218 της Συνθήκης για την λειτουργία της Ευρωπαϊκής Ένωσης. Ο ΥΕ μπορεί να διαπραγματεύεται τέτοιες συμφωνίες. Οσάκις η Ένωση και ένα τρίτο κράτος συνάπτουν συμφωνία που θεσπίζει πλαίσιο σχετικά με τη συμμετοχή του εν λόγω τρίτου κράτους σε επιχειρήσεις της Ένωσης για τη διαχείριση των κρίσεων, οι διατάξεις της εν λόγω συμφωνίας εφαρμόζονται στα πλαίσια της αποστολής.
   Άρθρο 12
   Χρηματοδοτικές ρυθμίσεις
   1.   Το ποσό δημοσιονομικής αναφοράς προς κάλυψη των δαπανών που συνδέονται με την EUPM για την περίοδο από 1ης Ιανουαρίου 2012 έως 30 Ιουνίου 2012 ανέρχεται σε 5 250 000 ευρώ.
   2.   Όλες οι δαπάνες πραγματοποιούνται σύμφωνα με τους κοινοτικούς κανόνες και τις διαδικασίες που ισχύουν για τον γενικό προϋπολογισμό της Ένωσης. Σύμφωνα με το δημοσιονομικό κανονισμό, ο αρχηγός αποστολής μπορεί να προβεί σε τεχνικές ρυθμίσεις με κράτη μέλη της ΕΕ, τα συμμετέχοντα τρίτα κράτη και άλλους διεθνείς φορείς για την προμήθεια εξοπλισμού, υπηρεσιών και χώρων στέγασης προς την EUPM.Ο αρχηγός αποστολής ευθύνεται για τη διαχείριση αποθήκης με χρησιμοποιημένο υλικό που μπορεί επίσης να χρησιμοποιηθεί στην αντιμετώπιση μιας επείγουσας ανάγκης κατά την ανάπτυξη στα πλαίσια της ευρωπαϊκής πολιτικής ασφαλείας και άμυνας. Επιτρέπεται να υποβάλλουν προσφορά για συμβάσεις υπήκοοι τρίτων συμμετεχουσών κρατών και υπήκοοι χωρών υποδοχής.
   3.   Ο αρχηγός αποστολής λογοδοτεί ενώπιον της Ευρωπαϊκής Επιτροπής, η οποία έχει την εποπτεία για όλες τις δράσεις που αναλήφθηκαν στο πλαίσιο της σύμβασής του.
   4.   Οι χρηματοδοτικές ρυθμίσεις ανταποκρίνονται στις επιχειρησιακές απαιτήσεις της EUPM, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων.
   5.   Οι δαπάνες που σχετίζονται με την EUPM είναι επιλέξιμες από την 1η Ιανουαρίου 2012.
   Άρθρο 13
   Ασφάλεια
   1.   Ο διευθυντής μη στρατιωτικών επιχειρήσεων διευθύνει τον προγραμματισμό των μέτρων ασφαλείας από τον αρχηγό αποστολής και εξασφαλίζει την ορθή και αποτελεσματική εφαρμογή τους για την EUPM σύμφωνα με τα άρθρα 5 και 9, σε συντονισμό με το Γραφείο Ασφάλειας της Ευρωπαϊκής Υπηρεσίας Εξωτερικής Δράσης (ΕΥΕΔ).
   2.   Ο αρχηγός αποστολής είναι υπεύθυνος για την ασφάλεια της EUPM και για την εξασφάλιση της συμμόρφωσης με τις ελάχιστες απαιτήσεις ασφάλειας που εφαρμόζονται για την EUPM, σύμφωνα με την πολιτική της Ένωσης για την ασφάλεια του προσωπικού που είναι αποσπασμένο εκτός ΕΕ, στα πλαίσια επιχειρήσεων δυνάμει του τίτλου V της ΣΕΕ και των συνοδευτικών εγγράφων.
   3.   Ο αρχηγός αποστολής επικουρείται από ανώτερο αξιωματικό ασφαλείας της αποστολής (SMSO), ο οποίος λογοδοτεί στον αρχηγό αποστολής και διατηρεί, επίσης, στενή σχέση σε λειτουργικό επίπεδο με το Γραφείο Ασφαλείας της Ευρωπαϊκής Υπηρεσίας Εξωτερικής Δράσης.
   4.   Ο αρχηγός αποστολής, σε διαβούλευση με το Γραφείο Ασφαλείας της Ευρωπαϊκής Υπηρεσίας Εξωτερικής Δράσης, διορίζει αξιωματικούς ασφαλείας στα τέσσερα περιφερειακά γραφεία, οι οποίοι τελούν υπό τις εντολές του SMSO και είναι υπεύθυνοι για την καθημερινή διαχείριση όλων των πτυχών ασφάλειας των αντίστοιχων στοιχείων της EUPM.
   5.   Το προσωπικό της EUPM υφίσταται υποχρεωτική εκπαίδευση σε θέματα ασφάλειας πριν από την ανάληψη των καθηκόντων του, σύμφωνα με το OPLAN. Το προσωπικό υποβάλλεται εξάλλου σε τακτική επανεκπαίδευση στο θέατρο των επιχειρήσεων η οποία οργανώνεται από τον SMSO.
   Άρθρο 14
   Συντονισμός
   1.   Χωρίς να θίγεται η δομή διοίκησης, ο αρχηγός αποστολής ενεργεί σε στενό συντονισμό με την αντιπροσωπεία της Ένωσης στην ΒΑ για να εξασφαλίζει τη συνοχή της δράσης της Ένωσης προς υποστήριξη της ΒΑ.
   2.   Ο αρχηγός αποστολής συντονίζεται στενά με τους λοιπούς αρχηγούς αποστολών της Ένωσης στην ΒΑ.
   3.   Ο αρχηγός αποστολής συνεργάζεται με τους λοιπούς διεθνείς φορείς που είναι παρόντες στη χώρα, ιδίως με τον Οργανισμό για την ασφάλεια και τη συνεργασία στην Ευρώπη, το Συμβούλιο της Ευρώπης και το Διεθνές πρόγραμμα εκπαιδευτικής βοηθείας σε θέματα διεθνών ποινικών ερευνών.
   Άρθρο 15
   Κοινοποίηση διαβαθμισμένων πληροφοριών
   1.   Ο ΥΕ εξουσιοδοτείται να κοινοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις ανάγκες της EUPM, διαβαθμισμένες πληροφορίες και έγγραφα της ΕΕ έως τον βαθμό «RESTREINT UE» που έχουν παραχθεί για τους σκοπούς της αποστολής, σύμφωνα με την απόφαση 2011/292/ΕΕ.
   2.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται εξάλλου να κοινοποιεί στο κράτος υποδοχής διαβαθμισμένες πληροφορίες και έγγραφα της ΕΕ έως τον βαθμό «RESTREINT UE» που έχουν παραχθεί για τους σκοπούς της EUPM, σύμφωνα με την απόφαση 2011/292/ΕΕ. Σε όλες τις άλλες περιπτώσεις, οι πληροφορίες και τα έγγραφα αυτά κοινοποιούνται στο κράτος υποδοχής σύμφωνα με τις δέουσες διαδικασίες συνεργασίας του κράτους υποδοχής με την Ένωση.
   3.   Ο ΥΕ εξουσιοδοτείται να κοινοποιεί σε τρίτα κράτη που συμμετέχουν στην παρούσα απόφαση μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με την EUPM, τα οποία καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (4).
   Άρθρο 16
   Κέντρο Επιφυλακής
   Τίθεται σε λειτουργία το Κέντρο Επιφυλακής για την EUPM.
   Άρθρο 17
   Έναρξη ισχύος
   Η παρούσα απόφαση αρχίζει να ισχύει την ημέρα έκδοσής της.
   Εφαρμόζεται από την 1η Ιανουαρίου 2012 έως τις 30 Ιουνίου 2012.

      Βρυξέλλες, 1 Δεκεμβρίου 2011.

            Για το Συμβούλιο

            H Πρόεδρος

         C. ASHTON

      (1)  ΕΕ L 322 της 9.12.2009, σ. 22.

      (2)  ΕΕ L 70 της 13.3.2002, σ. 1.

      (3)  ΕΕ L 141 της 27.5.2011, σ. 17.

      (4)  Απόφαση 2009/937/ΕΕ του Συμβουλίου της 1ης Δεκεμβρίου 2009 για την έκδοση του εσωτερικού κανονισμού του Συμβουλίου (ΕΕ L 325 της 11.12.2009, σ. 35).


title: Απόφαση (ΕΕ) 2015/2108 του Συμβουλίου, της 16ης Νοεμβρίου 2015, για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο του συμβουλίου συναλλαγών στον τομέα των υπηρεσιών του Παγκόσμιου Οργανισμού Εμπορίου προκειμένου να κοινοποιηθεί η προτιμησιακή μεταχείριση στην οποία προτίθεται να προχωρήσει η Ένωση όσον αφορά υπηρεσίες και προμηθευτές υπηρεσιών των λιγότερο ανεπτυγμένων χωρών μελών και να ζητηθεί η έγκριση της προτιμησιακής μεταχείρισης που υπερβαίνει την πρόσβαση στην αγορά

text:
               21.11.2015

               EL

               Επίσημη Εφημερίδα της Ευρωπαϊκής Ένωσης

               L 305/47

         ΑΠΌΦΑΣΗ (ΕΕ) 2015/2108 ΤΟΥ ΣΥΜΒΟΥΛΊΟΥ
   της 16ης Νοεμβρίου 2015
   για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο του συμβουλίου συναλλαγών στον τομέα των υπηρεσιών του Παγκόσμιου Οργανισμού Εμπορίου προκειμένου να κοινοποιηθεί η προτιμησιακή μεταχείριση στην οποία προτίθεται να προχωρήσει η Ένωση όσον αφορά υπηρεσίες και προμηθευτές υπηρεσιών των λιγότερο ανεπτυγμένων χωρών μελών και να ζητηθεί η έγκριση της προτιμησιακής μεταχείρισης που υπερβαίνει την πρόσβαση στην αγορά
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 και το άρθρο 100 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο IX της συμφωνίας του Μαρακές για την ίδρυση του Παγκόσμιου Οργανισμού Εμπορίου («ΠΟΕ») θεσπίζει, μεταξύ άλλων, τις διαδικασίες για την παρέκκλιση από τις υποχρεώσεις που επιβάλλονται στα μέλη του ΠΟΕ με την εν λόγω συμφωνία ή με τις πολυμερείς εμπορικές συμφωνίες που περιλαμβάνονται στα παραρτήματα 1A ή 1B ή 1C της εν λόγω συμφωνίας και στα παραρτήματά τους.

               (2)

               Το 2011 ζητήθηκε παρέκκλιση για να δοθεί η δυνατότητα σε μέλη του ΠΟΕ να χορηγήσουν προτιμησιακή μεταχείριση σε υπηρεσίες και προμηθευτές υπηρεσιών των λιγότερο ανεπτυγμένων χωρών μελών («ΛΑΧ μέλη») χωρίς να δοθεί η ίδια μεταχείριση σε παρόμοιες υπηρεσίες και προμηθευτές υπηρεσιών όλων των άλλων μελών του ΠΟΕ, με την απαλλαγή, κατ' εξαίρεση, από την υποχρέωση του άρθρου ΙΙ παράγραφος 1 της γενικής συμφωνίας για τις συναλλαγές στον τομέα των υπηρεσιών («GATS»). Η θέση της Ένωσης για τη στήριξη της εν λόγω παρέκκλισης εγκρίθηκε με την απόφαση 2012/8/ΕΕ του Συμβουλίου (1).

               (3)

               Στις 17 Δεκεμβρίου 2011 η υπουργική διάσκεψη του ΠΟΕ εξέδωσε απόφαση, η οποία επιτρέπει στα μέλη του ΠΟΕ να χορηγούν τέτοια προτιμησιακή μεταχείριση σε υπηρεσίες και προμηθευτές υπηρεσιών των ΛΑΧ μελών για περίοδο 15 ετών. Δυνάμει της εν λόγω απόφασης, τα μέλη του ΠΟΕ που χορηγούν προτιμησιακή μεταχείριση σύμφωνα με αυτήν την παρέκκλιση πρέπει να υποβάλλουν κοινοποίηση στο συμβούλιο συναλλαγών στον τομέα των υπηρεσιών («CTS») και η προτιμησιακή μεταχείριση όσον αφορά την εφαρμογή μέτρων άλλων από αυτά που περιγράφονται στο άρθρο XVI της GATS θα πρέπει να εγκρίνεται από το CTS σύμφωνα με τις οικείες διαδικασίες.

               (4)

               Με την απόφασή της 7ης Δεκεμβρίου 2013, η υπουργική διάσκεψη του ΠΟΕ επανέλαβε την απαίτηση για έγκριση από το CTS όσον αφορά την εφαρμογή μέτρων άλλων από αυτά που περιγράφονται στο άρθρο XVI της GATS.

               (5)

               Η θέση της Ένωσης να εγκριθεί η προτιμησιακή μεταχείριση, που έχει κοινοποιηθεί από μέλη του ΠΟΕ, εκτός της Ένωσης και των κρατών μελών της, όσον αφορά υπηρεσίες και προμηθευτές υπηρεσιών των ΛΑΧ μελών, σχετικά με την εφαρμογή μέτρων άλλων από αυτά που περιγράφονται στο άρθρο XVI της GATS εγκρίθηκε με την απόφαση (ΕΕ) 2015/1570 του Συμβουλίου (2).

               (6)

               Σύμφωνα με τις αποφάσεις της 17ης Δεκεμβρίου 2011 και της 7ης Δεκεμβρίου 2013 της υπουργικής διάσκεψης του ΠΟΕ, στις 30 Ιουλίου 2015, η Ένωση γνωστοποίησε στο CTS την πρόθεσή της να κοινοποιήσει, με την επιφύλαξη των απαιτούμενων εσωτερικών της διαδικασιών, την προτιμησιακή μεταχείριση που προτίθεται να χορηγήσει η Ένωση σε υπηρεσίες και προμηθευτές υπηρεσιών των ΛΑΧ μελών.

               (7)

               Είναι προς το συμφέρον των αναπτυξιακών στόχων της Ένωσης και ευνοεί την ολοκλήρωση μέρους των διαπραγματεύσεων για τις υπηρεσίες που σχετίζονται με το αναπτυξιακό πρόγραμμα της Ντόχα, να επιδιώξει η Ένωση την έγκριση της προτιμησιακής μεταχείρισης, που υπερβαίνει την πρόσβαση στην αγορά, την οποία προτίθεται να χορηγήσει σε υπηρεσίες και προμηθευτές υπηρεσιών των ΛΑΧ μελών, λαμβάνοντας ιδιαίτερα υπόψη τις προτιμήσεις που χορηγούνται όσον αφορά την προσωρινή διαμονή φυσικών προσώπων για την παροχή υπηρεσιών προκειμένου να θεσπιστούν κίνητρα για την εκπλήρωση υποχρεώσεων επανεισδοχής δυνάμει του διεθνούς δικαίου, την εφαρμογή των υφιστάμενων συμφωνιών επανεισδοχής και τη σύναψη νέων, υπό την προϋπόθεση ότι οι ΛΑΧ μέλη συνεργάζονται με την Ένωση για τη διαχείριση της μετανάστευσης.

               (8)

               Είναι σκόπιμο να καθοριστεί η θέση που θα ληφθεί εξ ονόματος της Ένωσης στο πλαίσιο του CTS προκειμένου να κοινοποιηθεί η προτιμησιακή μεταχείριση την οποία προτίθεται να χορηγήσει η Ένωση σε υπηρεσίες και προμηθευτές υπηρεσιών των ΛΑΧ μελών, και να ζητηθεί η έγκριση της προτιμησιακής μεταχείρισης, που υπερβαίνει την πρόσβαση στην αγορά,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ένωσης στο πλαίσιο του CTS είναι να κοινοποιηθεί στο CTS η προτιμησιακή μεταχείριση που η Ένωση προτίθεται να χορηγήσει σε υπηρεσίες και προμηθευτές υπηρεσιών των ΛΑΧ μελών όπως ορίζεται στο έγγραφο του ΠΟΕ S/C/N/840, σύμφωνα με τις αποφάσεις της 17ης Δεκεμβρίου 2011 και της 7ης Δεκεμβρίου 2013 της υπουργικής διάσκεψης του ΠΟΕ και να ζητηθεί η έγκριση στο πλαίσιο του CTS της προτιμησιακής μεταχείρισης που υπερβαίνει την πρόσβαση στην αγορά.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 16 Νοεμβρίου 2015.

            Για το Συμβούλιο

            Ο Πρόεδρος

         F. ETGEN

      (1)  Απόφαση 2012/8/ΕΕ του Συμβουλίου, της 14ης Δεκεμβρίου 2011, για τη θέση που θα λάβει η Ευρωπαϊκή Ένωση στο πλαίσιο της υπουργικής διάσκεψης του Παγκόσμιου Οργανισμού Εμπορίου όσον αφορά αίτημα για τη χορήγηση παρέκκλισης ώστε να δοθεί προτιμησιακή μεταχείριση σε υπηρεσίες και προμηθευτές υπηρεσιών των λιγότερο ανεπτυγμένων χωρών (ΕΕ L 4 της 7.1.2012, σ. 16).

      (2)  Απόφαση (EE) 2015/1570 του Συμβουλίου, της 18ης Σεπτεμβρίου 2015, για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου συναλλαγών στον τομέα των υπηρεσιών του Παγκόσμιου Οργανισμού Εμπορίου όσον αφορά την έγκριση της προτιμησιακής μεταχείρισης που κοινοποιείται από μέλη του ΠΟΕ, εκτός από την ΕΕ και τα κράτη μέλη της, σχετικά με τις υπηρεσίες και τους προμηθευτές υπηρεσιών των λιγότερο ανεπτυγμένων χωρών μελών για την εφαρμογή μέτρων άλλων από τα περιγραφόμενα στο άρθρο XVI της GATS (ΕΕ L 245 της 22.9.2015, σ. 6).


Avis juridique important

|

31985D0613

85/613/ΕΟΚ: Απόφαση του Συμβουλίου της 20ής Δεκεμβρίου 1985 για την έγκριση, εξ ονόματος της Κοινότητας, προγραμμάτων και μέτρων που αφορούν τις απορρίψεις υδραργύρου και καδμίου στα πλαίσια της σύμβασης για την πρόληψη της θαλάσσιας ρύπανσης που προέρχεται από χερσαίες πηγές

Επίσημη Εφημερίδα αριθ. L 375 της 31/12/1985 σ. 0020 - 0044 Φινλανδική ειδική έκδοση: Κεφάλαιο 15 τόμος 7 σ. 0088  Ισπανική ειδική έκδοση: Κεφάλαιο 15 τόμος 6 σ. 0135  Σουηδική ειδική έκδοση: Κεφάλαιο 15 τόμος 7 σ. 0088  Πορτογαλική ειδική έκδοση : Κεφάλαιο 15 τόμος 6 σ. 0135

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την έγκριση, εξ ονόματος της Κοινότητας, προγραμμάτων και μέτρων που αφορούν τις απορρίψεις υδραργύρου και καδμίου στα πλαίσια της σύμβασης για την πρόληψη της θαλάσσιας ρύπανσης που προέρχεται από χερσαίες πηγές - (85/613/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,τη σύσταση της Επιτροπής (1),(1) ΕΕ αριθ. C 286 της 9.11.1985, σ. 4.τη γνώμη του Ευρωπαϊκού Κοινοβουλίου (2),(2) ΕΕ αριθ. C 352 της 31.12.1985.Εκτιμώντας:ότι η Κοινότητα έχει εγκρίνει, στις 3 Μαρτίου 1975, τη σύμβαση για την πρόληψη της θαλάσσιας ρύπανσης που προέρχεται από χερσαίες πηγές (3)·(3) ΕΕ αριθ. L 194 της 25.7.1975, σ. 5.ότι η Κοινότητα έχει με τον τρόπο αυτό καταστεί συμβαλλόμενο μέρος στην εν λόγω σύμβαση·ότι στα πλαίσια της επιτροπής του Παρισιού, που διαχειρίζεται τη σύμβαση, έχουν διεξαχθεί διαπραγματεύσεις σχετικά με προγράμματα και μέτρα για τις απορρίψεις υδραργύρου και καδμίου και ότι η Κοινότητα έχει κληθεί να τα εγκρίνει με έγγραφο ψήφισμα πριν από τις 31 Δεκεμβρίου 1985·ότι οι διατάξεις αυτών των προγραμμάτων και μέτρων αντιστοιχούν με τις διατάξεις των κοινοτικών οδηγιών που πρέπει να ακολουθήσουν σχετικά με το θέμα αυτό, και συγκεκριμένα των οδηγιών 76/464/ΕΟΚ (4), 83/513/ΕΟΚ (5) και 84/156/ΕΟΚ (6)·(4) ΕΕ αριθ. L 129 της 18.5.1976, σ. 23.(5) ΕΕ αριθ. L 291 της 24.10.1983, σ. 1.(6) ΕΕ αριθ. L 74 της 17.3.1984, σ. 49.ότι, κατά συνέπεια, είναι επιθυμητό να εγκρίνει η Κοινότητα τα εν λόγω προγράμματα και μέτρα·ότι η συνθήκη δεν έχει προβλέψει τις εξουσίες δράσης που απαιτούνται για το σκοπό αυτό, εκτός από τις εξουσίες του άρθρου 235,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνο1. Το Συμβούλιο εγκρίνει, εξ ονόματος της Κοινότητας, τα προγράμματα και μέτρα σχετικά με τις απορρίψεις υδραργύρου και καδμίου στα πλαίσια της σύμβασης για την πρόληψη της θαλάσσιας ρύπανσης που προέρχεται από χερσαίες πηγές.Τα κείμενα των ανωτέρω προγραμμάτων και μέτρων επισυνάπτονται στην παρούσα απόφαση.2. Ο πρόεδρος του Συμβουλίου εξουσιοδοτείται να ορίσει το ή τα αρμόδια πρόσωπα για να κοινοποιήσουν την έγκριση αυτή στην επιτροπή του Παρισιού πριν από τις 31 Δεκεμβρίου 1985.Βρυξέλλες, 20 Δεκεμβρίου 1985.Για το ΣυμβούλιοΟ ΠρόεδροςR. KRIEPS


Avis juridique important

|

32001D0469

2001/469/: Απόφαση του Συμβουλίου, της 14ης Μαΐου 2001, σχετικά με τη σύναψη συμφωνίας εκ μέρους της Ευρωπαϊκής Κοινότητας μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Κοινότητας σχετικά με το συντονισμό προγραμμάτων επισήμανσης της ενεργειακής απόδοσης του γραφειακού εξοπλισμού

Επίσημη Εφημερίδα αριθ. L 172 της 26/06/2001 σ. 0001 - 0002

Απόφαση του Συμβουλίουτης 14ης Μαΐου 2001σχετικά με τη σύναψη συμφωνίας εκ μέρους της Ευρωπαϊκής Κοινότητας μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Κοινότητας σχετικά με το συντονισμό προγραμμάτων επισήμανσης της ενεργειακής απόδοσης του γραφειακού εξοπλισμού(2001/469/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, παράγραφος 3 πρώτο εδάφιο και παράγραφος 4,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) Η συμφωνία μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Κοινότητας σχετικά με το συντονισμό προγραμμάτων επισήμανσης της ενεργειακής απόδοσης του γραφειακού εξοπλισμού, που υπογράφηκε στην Ουάσινγκτον, στις 19 Δεκεμβρίου 2000, θα πρέπει να εγκριθεί.(2) Η επανεξέταση της εφαρμογής έχει ανατεθεί στην τεχνική επιτροπή που συνίσταται με τη συμφωνία.(3) Κάθε μέρος έχει ορίσει ένα διαχειριστικό φορέα. Η Κοινότητα έχει ορίσει την Επιτροπή ως διαχειριστικό φορέα. Τα μέρη μπορούν να τροποποιούν τη συμφωνία και τα παραρτήματα και να προσθέτουν νέα παραρτήματα με κοινή συμφωνία.(4) Θα πρέπει να εγκαθιδρυθούν οι προσήκουσες εσωτερικές κοινοτικές διαδικασίες ώστε να εξασφαλιστεί η πρέπουσα λειτουργία της συμφωνίας. Είναι ανάγκη να δοθεί στην Επιτροπή, επικουρούμενη από την ειδική επιτροπή που ορίζεται από το Συμβούλιο, η εξουσία να επιφέρει ορισμένες τεχνικές τροποποιήσεις στη συμφωνία και να λαμβάνει ορισμένες αποφάσεις για την εφαρμογή της. Σε όλες τις άλλες περιπτώσεις, η απόφαση λαμβάνεται σύμφωνα με τις κανονικές διαδικασίες,ΑΠΟΦΑΣΙΖΕΙ:Άρθρο 1Η συμφωνία μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τον συντονισμό προγραμμάτων επισήμανσης της ενεργειακής απόδοσης του γραφειακού εξοπλισμού, συμπεριλαμβανομένων των παραρτημάτων της, εγκρίνεται δια της παρούσης εξ ονόματος της Κοινότητας.Το κείμενο της συμφωνίας και των παραρτημάτων της επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου διαβιβάζει γραπτώς, εξ ονόματος της Κοινότητας, την κοινοποίηση που προβλέπεται στο άρθρο ΧΙΙ παράγραφος 1 της συμφωνίας(1).Άρθρο 31. Η Επιτροπή αντιπροσωπεύει την Κοινότητα στην προβλεπόμενη στο άρθρο VI της συμφωνίας τεχνική επιτροπή, επικουρούμενη από την ειδική επιτροπή που ορίζει το Συμβούλιο. Η Επιτροπή προβαίνει, αφού διαβουλευθεί με την εν λόγω ειδική επιτροπή, στις ανακοινώσεις, τη συνεργασία, την επανεξέταση της εφαρμογής και τις κοινοποιήσεις που αναφέρονται στο άρθρο V παράγραφος 5, στο άρθρο VI παράγραφοι 1 και 2, και στο άρθρο VIII παράγραφος 4 της συμφωνίας.2. Για να εκπονηθεί η κοινοτική θέση όσον αφορά τις τροποποιήσεις των προδιαγραφών και του καταλόγου γραφειακού εξοπλισμού του παραρτήματος Γ της συμφωνίας, η Επιτροπή λαμβάνει υπόψη τη γνώμη που διατυπώνει το γραφείο της Ευρωπαϊκής Κοινότητας για το Energy Star (ECESB ) που αναφέρεται στα άρθρα 8 και 11 της πρότασης κανονισμού του Ευρωπαϊκού Κοινοβουλίου και του Συμβουλίου σχετικά με κοινοτικό πρόγραμμα επισήμανσης της ενεργειακής απόδοσης του γραφειακού εξοπλισμού.3. Η θέση της Κοινότητας ως προς τις ληπτέες από τους διαχειριστικούς φορείς αποφάσεις καθορίζεται, όσον αφορά τις τροποποιήσεις των τεχνικών προδιαγραφών του γραφειακού εξοπλισμού που απαριθμείται στο παράρτημα Γ της συμφωνίας, από την Επιτροπή, κατόπιν διαβουλεύσεως με την ειδική επιτροπή, η οποία αναφέρεται στην παράγραφο 1 του παρόντος άρθρου.4. Σε όλες τις άλλες περιπτώσεις, η θέση της Κοινότητας όσον αφορά τις αποφάσεις που λαμβάνουν οι διαχειριστικοί φορείς ή τα μέρη, καθορίζεται από το Συμβούλιο, το οποίο ενεργεί βάσει προτάσεως της Επιτροπής σύμφωνα με το άρθρο 300 της συνθήκης.Βρυξέλλες, 14 Μαΐου 2001.Για το ΣυμβούλιοΟ ΠρόεδροςL. Rekke(1) Η ημερομηνία έναρξης ισχύος της συμφωνίας θα δημοσιευτεί στην Επίσημη Εφημερίδα των Ευρωπαϊκών Κοινοτήτων.